Tahun 2022 merupakan tahun yang meriah buat industri perfileman di Korea Selatan!
Banyak filem dijangka bakal ditayangkan di pawagam pada tahun 2022, kerana banyak tayangan perdana telah ditangguhkan tahun lalu akibat COVID-19. Daripada pelakon hebat Ma Dong-seok sehingga Lee Jung-jae, terdapat ramai lagi barisan bintang popular yang bakal menemui penonton dalam filem mereka tahun ini!

Lihat senarai 21 filem Korea Selatan yang boleh ditonton pada 2022:
1. The Moon

Kim Young-hwa, yang mengarahkan filem fantasi hit box office yang memecahkan rekod iaitu “Along with the Gods”, kini cuba untuk mencipta filem bertemakan angkasa lepas. Dengan visual bulan yang menakjubkan, filem ini dijangka berbaloi untuk ditonton. “The Moon” mengisahkan tentang seorang lelaki yang ditinggalkan bersendirian di angkasa dan seorang lelaki di Bumi yang bermati-matian cuba menyelamatkannya. Do Kyung-soo atau lebih dikenali sebagai D.O. EXO akan membintangi filem ini sebagai lelaki yang terperangkap di angkasa lepas akibat kemalangan yang tidak dijangka, dengan Sul Kyung-gu sebagai lelaki yang cuba menyelamatkannya, dan Kim Hee-ae sebagai pengarah besar NASA yang memegang kunci penting untuk kejayaan misi ini. Walaupun penggambaran telah dijalankan namun, tarikh tayangan tetap untuk filem ini masih belum diumumkan.
2. Concrete Utopia

“Concrete Utopia” ialah filem adaptasi daripada webtoon Kim Sung-nik, yang menggambarkan bagaimana sifat manusia berubah apabila berhadapan dengan malapetaka. Lee Byung-hun akan memegang watak sebagai wakil penduduk pangsapuri, sementara Park Seo-joon dan Park Bo-young akan berperanan sebagai pasangan yang terselamat di situ. “Concrete Utopia” tertumpu kepada mangsa yang terselamat daripada gempa bumi besar yang memusnahkan Seoul, ketika mereka berkumpul di bangunan tunggal yang masih hidup di Pangsapuri Hwanggoong. Walaupun penggambaran telah dijalankan namun, tarikh tayangan tetap untuk filem ini masih belum diumumkan.
3. Confidential Assignment 2: International

“Confidential Assignment 2”, ialah susulan kepada filem komedi aksi 2017, “Confidential Assignment”, yang akan tiba tahun ini. Ia mengisahkan tentang detektif Korea Utara Lim Cheol-ryung (lakonan Hyun Bin) yang berganding bahu dengan detektif polis Korea Selatan Kang Jin-tae (lakonan Yoo Hai-jin) untuk menyelesaikan misi rahsia. Daniel Henney dan Jin Seon-kyu turut sertai sebagai pelakon untuk filem akan datang ini juga. Daniel Henney membintangi sebagai ejen FBI yang mengejar organisasi jenayah Korea Utara yang terlibat dalam jenayah antarabangsa dan Jin Seon-kyu sebagai ketua organisasi Korea Utara. Tarikh tayangan tetap untuk filem ini juga masih belum disahkan.
4. Silence

“Silence” menggambarkan perjuangan orang ramai ketika mereka tiba-tiba didorong ke dalam persekitaran bencana yang tidak terkawal. Ia mengisahkan tentang orang yang terperangkap di atas jambatan yang hampir runtuh dalam kabus tebal, bergelut untuk bertahan ketika mereka menghadapi bahaya yang tidak dijangka. Lee Sun-kyun akan membintangi sebagai Cha Jung-won, yang terperangkap di atas jambatan bersama anak perempuannya, manakala Ju Ji-hoon memainkan watak Joe Park, seorang pemandu trak tunda yang berkeliaran di jalanan untuk mencari pekerjaan. Tarikh tayangan tetap untuk filem ini juga masih belum disahkan.
5. Hunt

“Hunt” ialah lakonan bintang “Squid Game” Lee Jung-jae, dan merupakan naskhah pertama di bawah arahan beliau. Ia juga telah mendapat perhatian kerana ini adalah kali pertama dalam 22 tahun rakan karib terkenal industri Lee Jung-jae dan Jung Woo-sung bekerjasama selepas membintangi bersama dalam City of The Rising Sun (1998). “Hunt” mengikuti kisah ejen Perkhidmatan Perisikan Negara yang menghadapi penemuan hebat ketika mereka mengejar ketua perisik Korea Utara. Lee Jung-jae membintangi sebagai pemimpin veteran Pasukan Perisikan Negara 1 selama 13 tahun, serta Park Pyung-ho dan Jung Woo-sung sebagai pesaingnya, ketua Pasukan 2 Kim Jung Do. Filem ini telah selesai menjalani penggambaran pada 13 November 2021 namun, tarikh keluaran masih belum diumumkan.
6. Wonderland

“Wonderland” ialah filem alam semesta yang disimulasikan di mana orang boleh bersatu semula dengan orang tersayang di ‘dunia’ tersebut, yang mana mereka tidak dapat berinteraksi dalam dunia nyata. Watak Jung Yu-mi dan Choi Woo-shik akan mengawal semua peristiwa yang berlaku dalam realiti simulasi ini, manakala Suzy dan Park Bo-gum memainkan watak sebagai pasangan muda. Apabila watak Park Bo-gum jatuh koma, watak Suzy akan meminta untuk bertemu dengannya di ‘Wonderland’. Filem ini akan ditayangkan di Netflix namun, tarikh tayangan masih juga belum disahkan.
7. The Pirates: Goblin Flag

“The Pirates: Goblin Flag” adalah sekuel untuk filem “The Pirates” sebelum ini. Untuk filem sekuel kali ini, ia akan mengangkat kisah sekelompok orang yang memulakan perjalanan di laut untuk mencari harta terakhir keluarga kerajaan Goryeo yang menghilang tanpa jejak setelah kerajaan Goryeo digantikan oleh Joseon. “The Pirates: Goblin Flag” akan dibintangi oleh Han Hyo-joo sebagai seorang kapten lanun yang hebat dan pemilik kapal Hae Rang, Kang Ha-neul sebagai Woo Moo-chi, seorang ketua penyamun yang mengaku sebagai pendekar pedang terbaik di Goryeo, Lee Kwang-soo akan memainkan watak Mak-yi yang bercita-cita menjadi raja lanun, serta Se-hun EXO akan memainkan watak Han-goong, seorang pemanah yang berbakat. Filem ini akan memulakan tayangan pada 26 Januari 2022 ini.
8. Bogota: City of the Lost

“Bogota: City of the Lost” berlatarkan bandar Bogota, Columbia, yang menceritakan kisah sekumpulan orang yang membuat perjanjian berisiko untuk terus hidup. Song Joong-ki akan memegang watak utama Guk-hee, yang mempunyai kehidupan yang sukar, dan tiba di Bogota tanpa wang pada usia 19 tahun. Akhirnya, dia membina empayarnya sendiri dan bermula dari bawah. Filem ini akan memaparkan kisah-kisah ganas di sekitar daerah perniagaan Bogota. Tarikh keluaran filem ini masih belum diumumkan.
9. Special Cargo

“Special Cargo” ialah filem aksi jenayah tentang kejadian tidak dijangka yang berlaku apabila Eun-ha (lakonan Park So-dam), seorang pemandu dengan kadar kejayaan 100% dalam menghantar apa-apa yang bernilai wang, secara tidak sengaja menemui seorang kanak-kanak di dalam keretanya. Filem ini turut dibintangi Song Sae-byeok dan Jung Hyun-joon, serta sudah mula ditayangkan pada 12 Januari 2022.
10. Decision to Leave

“Decision to Leave” membawa kisah tentang Hae-joon (lakonan Park Hae-il) yang bekerja sebagai detektif. Dia merupakan seorang yang sopan kepada orang lain, dan bersemangat apabila menyiasat kes. Dia memulakan siasatan kes kematian luar biasa yang berlaku di atas gunung. Semasa menyiasat kes itu, Hae-joon bertemu dengan Seo-rae (lakonan Tang Wei). Dia merupakan bekas isteri kepada arwah lelaki. Hae-joon mulai rasa curiga kepadanya, namun pada yang sama dia juga mempunyai perasaan terhadapnya. Filem ini turut dibintangi Lee Jung-hyun, Go Kyung-pyo dan Park Yong-woo. Tarikh tayangan untuk filem ini juga masih belum disahkan.
11. The Policeman’s Lineage

Filem ini membawa kisah jenayah tentang dua orang polis yang sangat berbeza semasa mengendalikan kes besar yang menggoncang organisasi polis. Min-jae (lakonan Choi Woo-shik) telah diarah untuk menyiasat Kang-yoon (lakonan Jo Jin-woong), iaitu ketua pasukan penyiasat secara rahsia. Min-jae percaya anggota polis mesti mematuhi undang-undang, manakala Kang-yoon mempunyai kepercayaan yang sebaliknya. Adakah Min-jae dapat menyelesaikan misi peribadinya dan menangkap Kang-yoon, seorang yang dia percaya dan kagumi? Filem ini sudah mula ditayangkan pada 5 Januari lepas, dan kini telah mengumpul kutipan kasar sebanyak $4.36 juta.
12. Alien

“Alien” menceritakan kisah luar biasa yang berpusat di portal masa yang muncul antara Era Goryeo apabila pendekar pedang cuba mencari dan memiliki pedang misteri yang dikhabarkan, dan tahun 2021 masa kini apabila makhluk asing wujud di Bumi. “Alien” ialah filem dua bahagian yang menggabungkan pertemuan kehidupan asing dengan kehidupan manusia serta gabungan zaman Goryeo dengan masa kini. Filem ini dibintangi oleh bintang hebat Kim Wo-bin, Ryu Jun-yeol, Kim Tae-ri, So Ji-sub, Lee Hanee dan ramai lagi. Penggambaran filem ini telah bermula pada 29 Mac 2020, dan berakhir pada 19 April 2021, namun, tarikh tayangan masih belum disahkan.
13. High Five

Kang Hyung-chul, yang diiktiraf untuk filem bawah terbitannya Sunny (2011) dan Swing Kids (2018), kali ini akan mempersembahkan naratif kuasa besar yang luar biasa dengan “High Five”. Yoo Ah-in akan membawa watak sebagai Gi-dong iaitu seorang sebagai bujang penganggur, Lee Jae-in sebagai pencinta taekwondo iaitu Wan-seo, Ahn Jae-hong sebagai calon penulis, Ji-sung, Ra Mi-ran sebagai pengurus yakult Sun-nyeo, dan Kim Hee-won sebagai pengurus kilang, Yak-sun. “High Five” mengisahkan tentang lima orang yang secara tidak dijangka mempunyai kuasa besar selepas menerima pemindahan organ dan terpaksa melawan orang yang inginkan kuasa mereka. Filem ini telah selesai menjalani penggambaran namun, tarikh keluaran masih belum disahkan.
14. King Maker

“King Maker” mengisahkan tentang seorang ahli politik yang bermimpi untuk mengubah dunia dengan ahli strategi kempen pilihan raya yang cemerlang. Kim Woon-bum (lakonan Sol Kyung-gu) ialah seorang ahli politik untuk parti pembangkang. Dia bercita-cita menjadi presiden negara. Seo Chang-dae (lakonan Lee Sun-kyun) adalah ahli strategi yang sangat baik. Dia menyertai kakitangan kempen pilihan raya Kim Woon-bum dan dia terus memenangi pilihan raya berturut-turut. Akhirnya, Kim Woon-bum dipilih sebagai calon presiden bagi parti pembangkang. Semasa pilihan raya presiden yang sengit, satu letupan berlaku di rumah Kim Woon-bum dan Seo Chang-dae disyaki sebagai pelakunya. Filem ini bakal menemui penonton pada 26 Januari 2022 ini.
15. Ghost

“Ghost” ialah filem pengintip dengan plot yang menarik, untuk mengenal pasti pengintip yang menyusup masuk ke dalam kerajaan penjajah Jepun. Filem ini akan berlatarkan Gyeongsung pada tahun 1993 dan mengisahkan tentang lima suspek, yang disyaki sebagai pengintip organisasi penentangan Jepun yang digelar ‘ghost’, yang terperangkap di sebuah hotel terpencil. Filem ini menggambarkan perjuangan mereka untuk mengatasi syak wasangka dan keraguan antara satu sama lain untuk melarikan diri dengan selamat. Sul Kyung-gu, Lee Hanee, Park So-dam, Kim Dong-hee, dan Seo Hyun-woo akan membawa watak sebagai lima suspek manakala Park Hae-soo memegang watak ketua ejen keselamatan yang mengetuai siasatan ke atas identiti perisik itu. Tarikh tayangan untuk filem ini juga masih belum diumumkan.
16. Life is Beautiful

“Life is Beautiful” ialah filem jalanan muzikal Korea Selatan, diarahkan oleh Choi Gook-hee dan dibintangi oleh Yum Jung-ah, Ryu Seung-ryong, Park Se-wan dan Ong Seong-wu. Filem ini mengisahkan tentang Oh Se-yeon (lakonan Yum Jung-ah) yang mengetahui dia sakit tenat. Seolah-olah cuba menyelesaikan teka-teki dalam hidupnya, dia membuat permintaan aneh kepada suaminya, untuk membantunya mencari cinta pertamanya. Walaupun pada mulanya berat hati, Jin-bong (lakonan Ryu Seung-ryong) akhirnya merelakan hasrat terakhir isterinya yang tidak masuk akal. Sepanjang perjalanan mereka, Se-yeon dan Jin-bong teringatkan detik-detik paling indah dan bergemerlapan dalam hidup mereka. Filem ini telah dijadualkan untuk ditayangkan pada Disember 2020 namun, ianya telah ditangguh dan telah diumumkan bakal menemui penonton pada tahun ini.
17. The Roundup

“The Roundup”, sekuel kepada filem aksi jenayah 2017, “The Outlaws”, telah dijadualkan untuk ditayangkan pada separuh pertama tahun 2022. Ma Dong-seok, juga dikenali sebagai Don Lee di A.S., akan muncul dengan peranan ikoniknya sebagai Ma Seok-do, yang menuju ke negara asing untuk mengekstradisi suspek. Bagaimanapun, dia menemui kes pembunuhan tambahan dan mengetahui tentang seorang pembunuh yang telah melakukan jenayah terhadap pelancong selama bertahun-tahun. Son Suk-ku akan sertai untuk sekuel kali ini sebagai penjahat. “The Outlaws” sebelum ini telah menarik lebih 6.9 juta penonton.
18. Blue Birthday

“Blue Birthday” sebelum ini pernah disiarkan dalam bentuk drama 16 episod melalui Naver TV dan YouTube, dan kini akan ditayangkan dalam bentuk filem yang berdurasi selama 137 minit, serta akan ada penambahan adegan yang tidak pernah dilihat dalam drama yang dikeluarkan sebelum ini. “Blue Birthday” mengisahkan tentang seorang gadis bernama Ha-rin, yang menyaksikan kematian cinta pertamanya pada hari lahirnya yang ke-18. 10 tahun kemudian, Ha-rin diberi peluang untuk kembali ke masa lepas. Dia memutuskan untuk mencuba segala yang dia boleh untuk mengelakkan kematian sahabat dan cinta pertamanya, Seo-joon. Ye-ri RED VELVET memegang watak utama wanita Ha-rin, manakala Hong-seok PENTAGON memainkan watak Seo-joon. Filem ini akan mula ditayangkan pada 19 Januari 2022.
19. The Point Men

“The Point Men”, yang menampilkan pelakon Hwang Jung-min dan Hyun Bin, adalah kisah berdasarkan peristiwa sebenar di Afghanistan yang berlaku pada tahun 2007, apabila 23 mubaligh Korea Selatan ditangkap dan dijadikan tebusan. Penggambaran filem krisis tebusan ini telah dilakukan sebahagiannya di Jordan, namun telah ditangguhkan kerana penyebaran Covid-19. Ia dijangka bakal ditayangkan di pawagam pada separuh kedua 2022.
20. Love and Leashes

Filem yang dibintangi Lee Joon-young dan Seo-hyun SNSD ini, membawa kisah tentang seorang wanita yang terperangkap dalam hubungan yang luar biasa dengan rakan sekerjanya selepas secara tidak sengaja mengetahui tentang keutamaan luar biasanya. “Love and Leashes” adalah filem berdasarkan webtoon popular “Moral Sense”. Filem ini  bakal temui penonton di Netflix pada bulan Februari tahun ini.
21. Honest Candidate 2

“Honest Candidate 2” ialah sekuel untuk filem hit komedi “Honest Candidate”. Ra Mi-ran akan kembali memegang watak Joo Sang-sook, seorang ahli Dewan Negara yang mendapati dirinya tidak dapat berbohong sejurus sebelum pusingan pilihan raya baharu. Yoon Kyung-ho, juga akan kembali untuk sekuel kali ini dan memegang watak sebagai suami Joo Sang-sook yang tidak matang. Filem ini turut dibintangi Seo Hyun-woo, Park Jin-joo dan Yoon Doo-joon. Tarikh tayangan tetap untuk filem ini juga masih belum diumumkan.
Banyaknya filem menarik yang bakal ditayangkan tahun ini. Filem mana yang korang paling tak sabar nak tonton?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Perhatian! Ini 21 Filem Korea Yang Boleh Ditonton Pada 2022


Seorang lagi pelakon Korea bakal menamatkan zaman bujang tak lama lagi!

ARTIKEL BERKAITAN
Lee Hakjoo Bakal Kahwini Kekasih Bukan Selebriti November Ini

Awalnya hanya kahabr angin, agensi Go Won-hee akhirnya mengesahkan bahawa wanita tersebut akan berkahwin pada Oktober ini,
Go Won-hee bakal berkahwin Oktober ini. Satu majlis tertutup akan diadakan dengan kehadiran tetamu yang sedikit sahaja.

Khabarnya, lelaki yang berjaya menambat hati pelakon itu ialah seorang pengerusi di syarikat suplemen diet.
Untuk pengetahuan, Go Won-hee dikenali ramai menerusi lakonan dalam drama seperti “Welcome To Waikiki”, “Strongest Deliveryman”, “Perfume”, “Flower Crew: Joseon Marriage Agency” dan banyak lagi.

Tahniah!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERStar News

Kekasih Pengerusi Syarikat, Go Wonhee Umum Bakal Berkahwin Oktober Ini


Korang teruja tak nak tonton drama “Link: Eat, Love, Die” lakonan Moon Ga-young pada Jun ini?

ARTIKEL BERKAITAN
Yeo Jingoo & Moon Gayoung Sah Terajui Drama Fantasi Melodrama 'Link'

Bagi yang belum tahu, “Link: Eat, Love, Die” ialah siri percintaan fantasi yang mengisahkan tentang seorang lelaki yang mendapati dirinya mengalami emosi rambang pada beberapa wanita lain. Dalam drama itu, Moon Ga-young memegang watak Noh Da-hyun, seorang pelatih di Restoran Jihwa.
Noh Da-hyun, ialah seorang yang menjalani kehidupan yang menyedihkan dalam mencari pekerjaan. Dia akhirnya menjadi pelatih di restoran milik Eun Gye-hoon (Yeo Jin-goo). Walaupun dia menganggap dirinya seorang yang tidak bernasib baik, dia sebenarnya seorang yang gigih berjuang melalui kehidupan yang tidak mudah sama sekali.

Semasa sesi temu bual baru-baru ini, Moon Ga-young memberi tanggapan pertamanya terhadap wataknya Noh Da-hyun. Menurutnya,

Saya berasa sedih kerana dia tidak pernah melepaskan dirinya walaupun semua kejadian yang berlaku kepadanya, tetapi pada masa yang sama, saya mahu menyokongnya. Saya ingin tahu bagaimana dia akan berubah apabila masa berlalu. Walaupun pada masa ini, apabila saya hidup sebagai Noh Da-hyun, saya tidak sabar untuk melihat pertumbuhannya. Di atas semua itu, saya fikir saya perlu mengekspresikan watak bernama Noh Da-hyun secara fleksibel.
Sudah tentu, percintaannya dengan Eun Gye-hoon yang dikaitkan dengan emosinya, sangat dinanti-nantikan. Mengenai itu, Moon Ga-young berkata,
Noh Da-hyun bertemu pelbagai orang dalam banyak acara dan mempunyai banyak rahsia. Semua detik itu mempengaruhinya dan membuatnya berkembang. Pengarah dan saya melakukan yang terbaik, jadi penonton boleh mengikuti aliran itu.

Jangan lupa tonton “Link: Eat, Love, Die” pada 6 Jun ini di tvN!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Akan Tayang Jun Ini, Moon Gayoung Ulas Watak Dalam ‘Link: Eat, Love, Kill’


IVE nak adakan konsert?

ARTIKEL BERKAITAN
Tahniah! BTS, BLACKPINK, IVE & ENHYPEN Antara Pemenang 'Worldwide's Fan Choice' Di '2022 MAMA AWARDS'

Terbaru, satu poster dikongsikan melalui akaun Twitter rasmi IVE sendiri yang mana turut mengesahkan bahawa mereka bakal mengadakan konsert bersama peminat yang pertama mereka, “The Prom Queens!”.
Dalam poster teaser kedua pula, maklumat terperinci mengenai konsert tersebut masih belum dikongsi seperti tarikh, tempat, waktu dan sebagainya.

https://twitter.com/IVEstarship/status/1604446393644744704
Memang saja buat peminat tertanya-tanya la kan?

Kalau korang nak tahu, tunggu update seterusnya okay!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

Belum Kongsi Tarikh Lanjut, IVE Sah Bakal Adakan Konsert ‘The Prom Queens’ Bersama Peminat


“Squid Game” ternyata merupakan tuah yang dipijak oleh Jung Ho-yeon dalam kariernya di dalam dunia hiburan.
Aktif sebagai model antarabangsa sebelum ini, siri Netflix ini merupakan pelaburan terbaik baginya untuk memulakan langkah sebagai pelakon kini.

Disebabkan mula popular dengan watak Kang Sae-byeok yang dingin, akaun Instagram Jung Ho-yeon menarik pengikut seramai 20 juta orang selepas “Squid Game” ditayangkan. Bukan itu sahaja, artis antarabangsa juga dilihat mengikutinya di laman media sosial itu.

View this post on Instagram

A post shared by HoYeon Jung(Chung) (@hoooooyeony)

Kata wanita itu,
Sangat hebat kerana individu yang saya sukai dan hormati menonton ‘Squid Game’. Satu hari, saya repost hantaran The Weeknd dan dia kemudiannya kembali repost entri itu. Sangat teruja dan lagi gila kerana Zendaya Coleman mengikuti saya di Instagram.
Dalam pada itu, model itu berkongsi bahawa dia mahu bekerja dengan Hirokazu Koreeda, Paul Thomas Anderson, Quentin Tarantino dan Bong Joon Ho sekiranya berpeluang pada masa hadapan.

Mantap Kang Sae-byeok!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERiMBC

Jung Hoyeon Terkejut Akaun Instagram Diikuti Selebriti Antarabangsa


Bagi berkongsi keterujaan pelancaran drama “Hometown Cha Cha Cha“, kami berpeluang menyertai sidang media khas drama ini bersama pengarah Yu Je-won, dan berisan pelakon seperti Kim Seon-ho, Shin Min-ah dan Lee Sang-yi.
Diadaptasi daripada filem “Mr. Hong”, drama romantik ini mengisahkan Yoon Hye-jin (Shin Min-ah) iaitu seorang doktor gigi yang berpindah dari Seoul ke perkampungan persisiran pantai Gongjin dan Hong Doo-shik (Kim Seon-ho) iaitu seorang pakar pelbagai kerja yang sentiasa membantu penduduk kampung tersebut.

Banyak sebab anda kena layan drama ini tahu, jom!
Ratu komedi romantik
Kembali kepada lumrah asalnya iaitu drama bergenre komedi romantik, sudah pasti Shin Min-ah akan merasakan tekanan daripada penonton yang memandang.

Saya berasa terbeban dengan perkataan ‘permaisuri’. Saya tak akan gunakan perkataan tersebut kerana ianya sedikit membebankan. Saya mahu tonjolkan sisi saya sebanyak yang mungkin buat peminat, jadi saya cuba berlakon dalam genre lain juga. Namun saya juga mahu berlakon dalam komedi romantik yang membuatkan hati berbunga-bunga.
Ihsan Netflix
Gabungan kedua Shin Min-ah dan pengarah Yu Je-won
Pernah bekerjasama dalam drama “Tomorrow, With You”, pengarah ini hanya mempunyai cerita yang baik mengenai pelakon wanita tersebut.
Dia merupakan seorang yang sangat menawan dan berbakat. Awak boleh kata yang dia dilahirkan untuk menjadi baik. Saya rasa dia mampu membawa persona itu. Saya juga merasakan bahawa lakonannya semakin matang dan dia semakin berfikiran mendalam sebagai seseorang dan juga sebagai pelakon. Pada masa yang sama, lakonan turut bergantung kepada rakan lakonan anda. Saya berasa bahawa mereka semua melengkapi antara satu sama lain dan semua berasa selesa.
Keserasian dinantikan
Belum lagi ditayangkan tetapi para penonton dah teruja nak melihat gandingan ‘pasangan lesung pipit’ ini. Disebabkan visual yang sepadan, ramai yang dah boleh mengagak keserasian di antara mereka berdua.

Kata Shin Min-ah,
Ianya sangat baik. Saya tahu ada jangkaan tinggi sejak sebelum kami memulakan penggambaran, namun saya tak merasakan sebarang tekanan. Saya sangat seronok berada di set bersama Kim Seon-ho. Dia merupakan seorang yang baik dan sangat selesa berada bersama dengannya. Saya dapat rasakan keserasian dan fleksibiliti akan dapat dilijat menerusi lakonan kami.
Ihsan Netflix
Kim Seon-ho juga bersetuju dengan apa yang dikatakan Shin Min-ah, tambahnya,
Saya ada bercakap mengenai hal ini bersama Lee Sang-yi. Shin Min-ah mempunyai personaliti yang bagus dan sangat baik. Dia menerima kesemua gurauan dan aksi kelakar kami. Sangat selesa apabila berada bersamanya.
Lee Sang-yi dikagumi
Bakal membawa watak seorang PD program hiburan, pastinya watak Lee Sang-yi juga akan menarik perhatian ramai. Malah lelaki itu mempunyai banyak babak bersama Kim Seon-ho sekaligus akan ada banyak babak ‘bromance’ buat semua.
Puji Kim Seon-ho,
Saya ada cakapkan hal ini buat Lee Sang-yi, tapi saya sangat kagum dengannya di set. Saya berasa bahawa dia sangat berbakat dalam lakonan dan banyak yang pelajari daripadanya. Dia sangat pandai dan saya yakin pengarah juga merasakan perkara yang sama. Dia seorang pelakon dengan potensi yang besar dan ianya diakui oleh semua orang di set. Dia mempunyai banyak idea dan kami sangat seronok semasa di set penggambaran.
Ihsan Netflix
Kisah kecil namun bermakna
Membawa kisah penduduk di perkampungan Gongjin yang terletak di persisiran pantai, pengarah Yu Je-won menjelaskan bahawa “Hometown Cha Cha Cha” bukanlah drama mengenai situasi hebat.
Ianya mengenai kisah kecil dalam kehidupan seharian kita dan perubahan emosi. Ia memaparkan kisah penyembuhan dan menyejukkan hati. Saya berharap agar mesej itu dapat difahami oleh penonton. Drama ini sangat menghiburkan dan pemandangannya juga sangat menawan.
Ihsan Netflix
Kongsi Lee Sang-yi pula, drama ini pastinya akan membuatkan penonton relaks selepas melalui seminggu yang panjang.
Saya rasakan drama kami akan seronok ditonton dan ianya adalah seperti hadiah. Terdapat elemen seperti dokumentari dan juga sedikit dramatik. Saya pasti anda semua akan dapat tidur dengan lena selepas menonton drama kami yang menenangkan ini.
Dah dapat rasakan keseronokan drama ini kan? Jangan lupa untuk menonton episod pertama “Hometown Cha Cha Cha” di Netflix pada malam ini (28 Ogos), okay?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Kisah Penduduk Kampung Persisiran Pantai Bikin Tenang, Tonton ‘Hometown Cha Cha Cha’ Di Netflix


Ada tak yang pernah tonton drama “Criminal Minds” versi Korea? Boleh tahan saspens juga plot ceritanya. Tapi yang paling best ialah gandingan hebat pelakon berbakat iaitu Lee Junki dan Moon Chaewon di dalam naskhah itu. Padan sungguh mereka sebagai rakan detektif yang menyelesaikan pelbagai jenayah ngeri bersama. Ada tak yang rindu nak melihat kedua-dua pelakon ini berlakon sekali lagi? Berita baik untuk anda kerana mereka disahkan bakal kembali berlakon bersama dalam drama terbaru iaitu “Flower Of Evil” yang akan ditayangkan menerusi saluran tvN tak lama lagi.
Naskhah ini ialah sebuah drama penuh saspens tentang seorang penderita sakit jiwa yang mengubah identitinya untuk mengaburi kekejaman pada masa lampaunya. Dia kemudiannya dibantu oleh isterinya untuk membongkar cerita sebenar disebalik kisah tersebut. Thriller ini membawa penonton menelusuri kisah pasangan ini yang berubah dengan drastik daripada sebuah kehidupan yang bahagia kepada kancah jenayah.

Lee Junki akan memainkan watak Baek Heesung iaitu seorang tukang besi. Menerusi perniagaannya sendiri, dia mampu membela dan menyara kehidupan dia bersama isteri anaknya. Dia juga sangat selesa dengan kerja rumah dan penjagaan anak selain dia merupakan seorang lelaki yang tidak tamak dan berpuas hati dengan apa yang dimilikinya. Walaubagaimanapun, dia tidak mempunyai sebarang emosi termasuklah kegembiraan, kesedihan, hormat, kagum, simpati, empati, rasa bersalah atau pun bertimbang rasa.

Moon Chaewon pula bakal melakonkan watak si isteri yang juga merupakan seorang detektif jenayah bernama Cha Jiwon. Meskipun tubuh badannya yang kecil dan air muka seperti keanak-anakan menimbulkan persoalan sama ada dia boleh mengendalikan kes jenayah berat namun sikap ingin tahunya memberikan dia rasa teruja dan bukannya ketakutan. Kegembiraan yang dialaminya semasa menyelesaikan jenayah memberikan kepuasan yang tinggi dalam kerjayanya.

“Flower Of Evil” diarahkan oleh Kim Chulgyu yang pernah berkerja untuk banyak naskhah popular lain, antaranya “On The Way To The Airport”, “Chicago Typewriter” dan “Mother”. Skripnya pula digarap oleh Yoo Junghee yang pernah menulis untuk “Naked Fireman”.

Ramai peminat nyata tidak sabar menanti projek terbaru Lee Junki ini kerana kali terakhir dia menghiasi kaca televisyen ialah pada 2 tahun lepas menerusi drama “Lawless Lawyer”. Manakala ini pula adalah drama pertama Moon Chaewon setelah sekian lama tidak membintangi mana-mana drama selepas tamat drama “Mama Fairy and the Woodcutter”.
Tak sabarnya nak lihat Moon Chaewon dan Lee Junki berlakon kembali. Dah lah mereka sepadan sangat dalam “Criminal Minds”.
Sumber: Soompi

Selepas ‘Criminal Minds’, Lee Junki & Moon Chaewon Bakal Berganding Semula Dalam Drama Thriller ‘Flower Of Evil!


Ji-soo BLACKPINK dan Jung Hae-in telah mengambil bahagian dalam satu penggambaran untuk majalah Harper’s Bazaar edisi Disember.

ARTIKEL BERKAITAN
'Snowdrop', Lakonan Jisoo BLACKPINK & Jung Haein Bakal Temui Penonton Disember Ini

Dalam gambar itu, Ji-soo dan Jung Hae-in menunjukkan ‘chemistry’ yang sempurna, menjelmakan watak mereka dalam drama “Snowdrop” akan datang.
Semasa temu bual yang berlangsung selepas penggambaran mereka, Jung Hae-in menjelaskan mengapa dia memilih untuk membintangi “Snowdrop”. Dia menyatakan,

Sebab terbesar ialah penulisan skrip. Kekuatan kata-kata, kekuatan cerita, dan kepercayaan melampau saya terhadap penulis dan pengarah mempengaruhi keputusan saya.
Ji-soo kemudian mendedahkan bagaimana dia dapat memberi tumpuan kepada kedua-dua aktiviti BLACKPINK sambil membuat penggambaran “Snowdrop” secara serentak. Dia berkata,
Dunia tempat Young-ro dan Ji-soo tinggal sangat berbeza, jadi saya tidak merasakan sebarang kekeliruan. Selain itu, bermula dari saat saya tiba di tempat penggambaran, semua orang melayan saya seolah-olah saya Young-ro, bukan Ji-soo. Oleh itu, saya dapat menumpukan perhatian sepenuhnya dan saya sangat berterima kasih kepada kakitangan.
Dia kemudian menambah,

Ahli BLACKPINK saya berkata mereka pasti akan menonton semasa masa siaran. Ahli benar-benar ingin tahu tentang drama saya, jadi saya mendapat galakan dan bekerja keras. Saya tidak mempunyai keberanian untuk menonton episod yang pertama bersama dengan orang lain sekalipun. Saya mahu menontonnya seorang diri di rumah, tetapi saya tidak tahu bagaimana ia akan berlaku. Saya rasa saya hanya boleh menontonnya melalui lubang kecil dari jari saya yang menutup mata.

Jangan lupa tonton “Snowdrop” pada 18 Disember ini!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInstagram

Jisoo BLACKPINK & Jung Haein Tampak Manis Dalam Penggambaran Untuk Harper’s Bazaar


Pelakon Park Hae-jin kini menjadi seorang artis yang bergerak ke pasaran agensi secara bebas.
Baru-baru ini, kontrak eksklusif Park Hae-jin bersama agensinya Mountain Movement yang telah bersamanya selama 12 tahun yang lalu kini telah berakhir. Dari penghujung 2010 hingga Jun 2022, Park Hae-jin dan Mountain Movement dilihat mengakhiri kerjasama mereka dengan baik malah sangat menyokong untuk kejayaan aktiviti masa depan masing-masing.

Mountain Movement berkata,
Pelakon Park Hae-jin, yang telah bersama kami selama 12 tahun, adalah seorang pelakon yang ikhlas dan berbakat. Dia seorang pekerja keras yang mantap dan sangat berusaha untuk terus menjadi pelakon terbaik. Kami telah melakukan pelbagai perkara bersama. Kami akan terus menyokong aktiviti Park Hae-jin pada masa hadapan.
Mountain Movement telah bekerjasama dengan Park Hae-jin untuk terus menjadi contoh yang baik dalam masyarakat dengan menyokong pelbagai aktiviti sukarelawan di dalam dan luar negara antaranya ialah pemilihan duta kehormat untuk Jabatan Bomba dan sumbangan bakat untuk pencegahan COVID-19.Dalam pada itu, Park Hae-jin juga muncul sebagai Cha Cha-woong, peneraju lelaki utama dalam rancangan terbitan MBC “From Now, Showtime!” yang berakhir pada 12 Jun lalu.

Semoga karier Park hae-jin akan terus berkembang maju!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERXSports News

Park Haejin Tamat Kontrak Dengan Agensi Setelah 12 Tahun, Kini Bergerak Bebas


Nampaknya, Netflix ada drama bergenre politik lagi lah!

ARTIKEL BERKAITAN
Kembali Ke Layar, Han Sukkyu & Kim Heeae Dilapor Bakal Terajui Drama 'Whirlwind'

Terbaru, Netflix telah mengesahkan bahawa pelakon Kim Hee-ae dan Seol Kyung-gu bakal terajui drama baru berjudul “The Whirlwind”.
Untuk maklumat, siri Netflix “The Whirlwind” mengisahkan tentang konfrontasi antara Perdana Menteri yang mahu menghapuskan kuasa besar yang korup dan Timbalan Perdana Menteri bahagian ekonomi yang mahu menentangnya.

Dalam drama itu, Seol Kyung-gu akan memainkan watak sebagai Park Dong-ho seorang Perdana Menteri yang mahu menilai presiden yang bersekongkol dengan konglomerat dan mengubah suasana politik.

Seterusnya, Kim Hee-ae memainkan watak sebagai Jeong Su-jin iaitu Timbalan Perdana Menteri bahagian ekonomi. Dia sedang cuba untuk menentang kuasa politik perdana menteri Park Dong-ho.
Namun, tarikh tayangan untuk drama “The Whirlwind” belum diumumkan lagi.
Macam menarik!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERHeraldcorp

Kim Heeae & Seol Kyunggu Sah Terajui Drama Politik ‘The Whirlwind’ Di Netflix


G-Dragon sememangnya merupakan figura yang terkenal dalam dunia hiburan K-Pop. Memulakan aktiviti seninya di bawah kumpulan BIG BANG tetapi dia juga dikenali ramai kerana aktiviti solonya yang sentiasa menjadi buah mulut orang. Lelaki berusia 31 tahun ini merupakan seorang yang sangat dihormati ramai kerana mempunyai bakat dalam nyanyian, tarian, gubahan lagu, penulisan lirik dan stail fesyen yang sentiasa menjadi ikutan ramai.
Menguatkan lagi kenyataan bahawa dia merupakan seorang ‘trend’, baru-baru ini penyanyi rap ini telah mengeluarkan design kasut bersama Nike dan dipanggil sebagai “Para-Noise”. Popular teruk kolaborasi ini kerana pada hari pertama ia dijual di Seoul, sudah kelihatan ramai peminatnya yang beratur di luar kedai bagi memiliki kasut hasil tangan G-Dragon itu.

Bukan sahaja para peminat, bahkan ramai artis terkenal di Korea pun turut mengenakannya sejurus selepas ia dikeluarkan secara rasmi. Ramai artis antarabangsa juga sudah pun memiliki kasut “Para-Noise” ini. Hebat gila penangan GD!

Pemain bola sepak Brazil Neymar

Pemain bola sepak Perancis Kylian Mbappé

Penyanyi rap Trinidad James

Penyanyi terkenal J Balvin

Penyanyi popular China Jay Chou

Sesungguhnya tiada siapa dapat menidakkan populariti G-Dragon. Tak peliklah bila ramai yang cakap bahawa “G-Dragon” itu sebenarnya adalah jenama sendiri! Apa sahaja yang disentuhnya, pasti akan terjual laris dan menjadi rebutan ramai. Impak yang menakjubkan!
Sumber: Allkpop

Bintang Antarabangsa Seperti Neymar, J Balvin Dilihat Memakai Kasut NIKE Hasil Inspirasi G-Dragon!


“Tale of the Nine-Tailed” yang digambarkan sebagai drama fantasi urban ini mengisahkan tentang seorang gumiho lelaki (makhluk mistik musang berekor sembilan) bernama Yi-yeon (Lee Dong-wook) yang tinggal di bandar serta seorang pengarah produksi, Nam Ji-ah (Jo Bo-ah) yang tidak kenal erti takut dan berusaha keras menjejaki makhluk itu. Kim Bum pula membawa watak Yi-rang iaitu adik tiri kepada Yi-yeon dan lahir separuh manusia dan separuh gumiho.
Yi Yeon dan Nam Ji-ah akan mempunyai satu hubungan ‘kejar-mengejar’ yang menarik perhatian. Manakala Yi Yeon turut mempunyai hubungan adik-beradik yang tegang dan dingin dengan Yi Rang.

Terdapat juga watak bukan manusia lain yang turut tinggal di bandar itu dan merupakan orang kanan Yi Yeon dan Yi Rang. Gumiho Gu Sin-joo (Hwan Hee) ialah pengikut setia Yi Yeon sejak lelaki itu merupakan roh penjaga Gunung Baekdudaegan dan di dunia manusia, dia bertugas sebagai doktor haiwan yang turut membantu Yi Yeon semasa dia dikejar oleh Nam Ji-ah.
Bagi Yi Rang pula, dia mempunyai pembantu setia bernama Gi Yu-ri (Kim Yong-ji) yang meupakan rubah berekor sembilan berasal daripada Rusia. Dalam dunia biasa, wanita ini ialah seorang pengarah bagi pusat beli belah Moz dan menjalani kehidupan yang mewah dan senang.

Tal Eui-pa (Kim Jung-nan) dan Hyun Eui-ong (Ahn Gil-kang) ialah kakitangan kerajaan di Pejabat Imigresen Dunia Tersorok selama 600 tahun bersama Yi Yeon. Mereka langsung tak takut untuk memarahi lelaki itu dek status ketua mereka selain sangat akrab dengan satu sama lain. Bok Hye-ja (Kim Soo-jin) pula ialah ‘snail bride’ daripada kisah dongeng tradisional Korea yang turut memiliki restoran sambil menyampaikan informasi mengenai roh dan raksasa.

Untuk individu berkaitan dengan Nam Ji-ah ialah kedua ibu bapanya yang hilang selepas kemalangan pelik pada 21 tahun lepas dan juga staf di stesen penyiaran yang turue bekerjasama dengannya untuk program legenda urban diarahkan olehnya. Di dalam pasukan tersebut terdapat ketua Choi (Joo Suk-tae) yang pernah menjadi pengarah berjaya, penulis Kim Sae-rom (Jung Yi-seo) dan pembantu pengarah Pyo Jae-hwan (Kim Kang-min), individu yang paling banyak bertekak dengan Nam Ji-ah.
Tak sabarnya, jangan lupa tayangan perdana di tvN bermula 7 Oktober nanti!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Gabungan Dunia Misteri & Dunia Manusia, Perincian Kesemua Watak Dalam ‘Tale Of The Nine Tailed’


Nampaknya, hubungan persahabatan antara Kim Hye-soo dan Han Hyo-joo semakin rapat kini.
Terbaru pada 15 Julai, Kim Hye-soo telah memuat naik fotonya di Instagram bergambar dengan trak kopi, yang dihadiahkan oleh pelakon Han Hyo-joo.

Dengan emoji ciuman, dia menulis pada foto itu,
Terima kasih pelakon Han Hyo-joo.

Di papan tanda trak kopi turut memaparkan gambar dua pelakon itu dan tertulis,
Saya menyokong semua pelakon dan kakitangan ‘Shuroop‘! Daripada, Han Hyo-joo.
Dalam pada itu, Kim Hye-soo kini sedang menjalani penggambaran drama akan datang tvN “Shuroop” (istilah sejarah untuk ‘payung’) yang mengisahkan tentang konflik di dalam istana untuk menjadikan putera-putera pengacau, yang tidak menyebabkan apa-apa selain sakit kepala kepada keluarga diraja, menjadi putera mahkota yang betul.

Baiknya Han Hyo-joo!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Chosun

Sokong Kim Hyesoo, Han Hyojoo Hantar Trak Kopi Ke Set Drama ‘Shuroop’


Nampaknya bukan sahaja bahagia dalam kehidupan peribadi, sepertinya Lee Do-hyun dan Im Ji-yeon turut berjaya dalam kariernya.

ARTIKEL BERKAITAN
"Peminat Dah Lama Tahu" - Ini Bukti Mengejutkan Tentang Percintaan Im Jiyeon & Lee Dohyun

Terbaru, mereka berdua diumumkan sebagai pelakon top untuk ranking ‘Jenama Bintang Drama TV’ untuk bulan April ini. Daripada 6 Mac ke 6 April, Institut Penyelidikan Reputasi Jenama Korea telah menganalisis data besar 50 pelakon wanita dan lelaki yang muncul dalam siri televisyen dalam bulan lalu ini.
Tempat pertama jatuh kepada Im Ji-yeon dan kedua pula buat Lee Do-hyun di mana kedua-duanya berlakon bersama di dalam drama “The Glory”.

Pelakon top 30 lain ialah Lee Je-hoon, Jo Seung-woo, Song Hye-kyo, Cha Joo-young, Shin Ye-eun, Seol In-ah, Shin Jae-ha, Jang Dong-yoon, Baek Jin-hee, Park Sung-hoon, Yeom Hye-ran, Han Sun-hwa, Lee Ji-ah, Jeon So-nee, Pyo Ye-jin, Woo Do-hwan, Park Hyung-sik, Kim Ji-yeon (Bona WJSN), Lee Chae-young, Choo Young-woo, Kim Min-shik, Ryeowoon, Han Suk-kyu, Lee Jang-woo, Baek Sung-yun, Kim Sung-kyun, and Oh Chang-seok.

Wow~
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

Pasangan Kekasih, Im Jiyeon & Lee Dohyun Top 2 Ranking Reputasi Jenama Pelakon Drama Bagi April


Sudah menghampiri hujung tahun, apa K-Drama terbaik 2021 buat anda?
Bagi menyambut ulang tahun ke-17, saluran media Joy News 24 telah menjalankan survey bagi menentukan drama mana yang popular untuk 2021 ini. Seramai 200 individu dalam industri seperti staf agensi hiburan dan penyiaran, produser kandungan filem dan penyiaran serta wartawan hiburan yang menyertai soal selidik ini.

1. Hospital Playlist 2
Drama ini mengisahkan lima sekawan yang menempuhi zaman universiti sehingga kini menjadi doktor terbaik di sebuah hospital yang sama.

2. Hometown Cha Cha Cha
Drama romantik ini mengisahkan Yoon Hye-jin (Shin Min-ah) iaitu seorang doktor gigi yang berpindah dari Seoul ke perkampungan persisiran pantai Gongjin dan Hong Du-shik (Kim Seon-ho) iaitu seorang pakar pelbagai kerja yang sentiasa membantu penduduk kampung tersebut.

3. Vincenzo
Ia membawa kisah seorang peguam Itali bernama Vincenzo Cassano (Song Joong-ki) yang juga merupakan penasihat kepada sebuah keluarga mafia. Dek konflik yang tercetus dalam organisasinya, dia kembali ke Korea dan berlaga pula dengan seorang peguam tegas iaitu Hong Cha-young (Jeon Yeo-bin). Bersama-sama, mereka mencapai keadilan dengan mengaplikasikan cara yang digunapakai penjahat.

4. Beyond Evil
Drama ini membawa kisah dua lelaki yang sanggup melanggar undang-undang dan peraturan bagi mengejar seorang pembunuh bersiri. Bagi membongkar identiti sebenar penjenayah tersebut, mereka perlu meneliti secara mendalam setiap orang yang terlibat dengan kes tersebut dengan sering mempersoalkan diri sendiri, “Siapakah raksasa sebenar – adakah awak? Adakah saya? Adakah kita?”.

5. Racket Boys
“Racket Boys” membawa kisah sekumpulan anak muda yang berimpian untuk menjadi atlet badminton profesional pada masa hadapan. Ikuti kisah anak muda ini mengharungi pelbagai kesulitan dan juga keseronokan bersama rakan seperjuangan.

6. The Penthouse
Drama ini mengisahkan penduduk Hera Palace yang sanggup melakukan apa sahaja bagi terus kekal berkuasa dalam kehidupan mewah mereka.

7. Youth Of May
“Youth Of May” ialah sebuah drama melodrama mengisahkan dua anak muda yang jatuh cinta pada Mei 1980, iaitu satu zaman reformasi dan penting dalam sejarah Korea Selatan. Ianya dibintangi oleh Lee Do-hyun, Go Min-si, Geum Sae-rok dan Lee Sang-yi.

8. Love (ft. Marriage & Divorce)
Drama ini membawakan kisah masalah perkahwinan tiga pasangan suami dan isteri yang berada pada peringkat hidup berbeza.

9. Mine
Ianya membawa kisah wanita bercita-bercita tinggi dan kuat yang melawan prejudis masyarakat untuk merebut hak milik mereka.

10. Bossam: Steal the Fate
Drama ini membawa kisah seorang lelaki yang tanpa sengaja telah menculik seorang tuan puteri. Ba-woo (Jung Il-woo) merupakan seorang tukang padan yang mencari suami baru kepada janda yang tiada harapan untuk berkahwin semula. Semasa kecil, lelaki ini telah ditipu dek konspirasi seseorang. Walaupun dapat melarikan diri tetapi dia Ba-woo terpaksa menyorokkan identiti sebenarnya dan mula hidup dalam kemiskinan sejak daripada itu.

11. The Veil
“The Veil” ialah sebuah drama aksi blockbuster di mana Namgoong Min membawa watak Han Ji-hyuk, seorang ejen lapangan elit di NIS (National Intelligence Service). Disebabkan oleh rekodnya yang sempurna dan berbakat dalam menyelesaikan misi, lelaki itu dinamakan sebagai ejen teratas dan sering diidolakan oleh rakan sekerjanya.

12. One The Woman
Drama komedi “One The Woman” membawa kisah dua wanita dengan wajah seiras yang bertukar kehidupan dek kehilangan ingatan. Seorang ialah merupakan menantu kepada keluarga kaya manakala seorang lagi ialah pendakwaraya korup.

13. The Uncanny Counter
Drama ini membawa kisah sekumpulan individu yang menggelarkan diri mereka sebagai “Counter” dan bertugas memburu roh jahat. Setiap daripada mereka mempunyai kelebihan tersendiri dan menyembunyikan identiti sebenar dengan menyamar sebagai pekerja di sebuah restoran mi.

14. Lost
Drama ini membawa kisah seorang wanita 40 tahun yang bekerja sebagai ‘penulis hantu’ dan merasa hilang dalam arus kehidupan. Manakala seorang lelaki berusia 27 tahun pula menyimpan rasa takut dia tidak akan dapat mencapai apa-apa dalam hidupnya.

15. Taxi Driver
“Taxi Driver” membawa kisah satu perkhidmatan teksi misteri di mana ia membalas dendam bagi pihak mangsa yang tidak dapat keadilan daripada undang-undang.

16. Mouse
Drama thriller jenayah ini membawa kisah seorang lelaki yang telus dan naif, Jung Ba-reum (Lee Seung-gi) dan detektif tanpa kira undang-undang bernama Go Moo-chi (Lee Hee-joon) yang obses untuk membalasa dendam terhadap pembunuh bersiri yang menjadi dalang kepada pembunuhan ibu bapanya semasa kecil. Dua lelaki yang berbeza personaliti ini bergabung tenaga bagi mengejar penjahat dalam kalangan ‘1% teratas’ psikopat.

Not bad kan pilihan mereka?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERJoy News 24

Dari Staf Penyiaran Ke Wartawan, Individu Dalam Industri Pilih 16 K-Drama Terbaik 2021


Mengejutkan apabila baru-baru ini seorang wanita bekas pekerja rangkaian hiburan dewasa mendedahkan bahawa dia pernah menerima gangguan seksual daripada seorang selebriti yang muncul dalam rancangan “Infinite Challenge”.
Pendedahan itu dilakukan menerusi saluran Youtube Garo Sero Institute yang juga sebelum ini pernah membongkarkan kes gangguan seksual yang melibatkan penyanyi veteran Korea iaitu Kim Gunmo. Wartawan Kim Yongho yang juga salah seorang hos bagi rancangan Youtube itu menjelaskan, “Selebriti itu adalah sangat popular dan terkenal kerana sentiasa berada pada landasan yang betul selain patuh. Dia juga mempunyai hubungan yang rapat dengan Kim Gunmo.”

Selepas tayangan episod itu, kebanyakan netizen mula menggali identiti sebenar selebriti itu berdasarkan klu bahawa dia pernah memunculkan diri dalam “Infinite Challenge”. Disebabkan spekulasi ini, frasa seperti ‘Infinite Challenge’ dan ‘Yoo Jaesuk’ mula menjadi carian teratas dalam beberapa portal berita.

Pun begitu, menerusi sidang media untuk konsert trot pertama Yoo San Seul (Yoo Jaesuk). pengacara nombor 1 Korea itu telah menafikan khabar angin mengarut tersebut. “Nama saya telah naik di ranking carian semasa dan ramai yang menyoal sama ada saya adalah selebriti tersebut. Saya sangat terkejut. Sudah tentu ia bukan saya dan menceritakan tentang hal ini boleh menyebabkan banyak salah faham. Disebabkan saya berada di sini, saya akan bercakap mengenainya. Saya selalu bercakap tentang ini tetapi saya melakukannya agar tiada lagi orang bersalah yang jadi mangsa.”
 Jangan main serkap jarang sahaja, dahlah tuduhan ini berat. Kesian orang tak bersalah jadi mangsa!

Sumber: Soompi

“Saya Sangat Terkejut!”- Yoo Jaesuk Nafi Dia Dalang Disebalik Tuduhan Gangguan Seksual


Setiap yang bercinta pastinya mahukan perhubungan itu kekal sehingga ke fasa yang lebih serius. Tapi sayangnya, tak semua yang kita impikan akan jadi kenyataan.
Disahkan bahawa pasangan Jin-woon (2AM) dan Kyung-ri (Nine Muses) sudah pun menamatkan hubungan mereka selepas 4 tahun bercinta.

Untuk pengetahuan anda, pasangan ini mengakui mengenai hubungan tersebut pada November 2019 namun sudah pun mula bercinta sejak Februari 2017. Walaupun dilihat keluar bertemu janji pada awal tahun ini, namun mereka katanya mula menjauh selepas sibuk dengan jadual kerja.

Nak buat macam mana kan, jodoh tak panjang.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Selepas 4 Tahun Bercinta, Jinwoon 2AM & Kyungri Nine Muses Sah Bawa Haluan Masing-Masing


Tak perlu disangkal, Jisoo BLACKPINK sememangnya cantik sejak azali.

ARTIKEL BERKAITAN
"Kalau Dibandingkan Dengan Ahli BLACKPINK Lain, Saya Kena Kurus Lagi.." - Jisoo

Dalam episod istimewa saluran YouTube ‘Although Nothing Much Is Prepared’, mereka telah memuat naik klip yang tak pernah disiarkan sebelum ini termasuklah semasa Jisoo hadir sebagai tetamu.
Menerusi klip tersebut, Lee Young-ji bertanya jika idola itu mahukan ais krim. Jawabnya berhati-hati,

Mungkin agak pelik sekiranya saya berkata sebegini tapi ais krim terlalu sejuk buat saya.

Tanya hos itu,

Awak ada buat implan ke? Ada masalah gigi?
Balas Jisoo bagi mengelakkan salah faham,
Tak, ini ialah gigi saya.
Berkemungkinan besar prosedur yang dimaksudkan mereka berdua ialah prosedur ‘laminate’ di mana ianya membantu membuatkan gigi depan kelihatan putih dan sekata. Rata-rata selebriti Korea biasa melalui prosedur kecantikan ini di mana porselin dilekatkan dengan pelekat resin pada sebahagian gigi yang dicabut.

Sepertinya dakwaan ini timbul kerana gigi Jisoo yang kelihatan teratur dan putih. Lee Young-ji juga tidak segan meminta untuk menyentuhnya selain turut dikagumi pihak produksi,
Malah giginya juga cantik.
Cantik sejak lahir tau!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERhttps://news.nate.com/view/20230513n02779?mid=n1008

“Saya Natural” – Nampak Teratur, Jisoo BP Perjelas Dakwaan Buat Prosedur Gigi


Rasanya ramai yang tak senang duduk menantikan bahagian dua “The Glory” di Netflix kan?

ARTIKEL BERKAITAN
"Tak Cantik.." - Song Hyekyo Ulas Persiapan Rakam Babak Tayang Badan Dalam 'The Glory'

Bagi memberi jangkaan buat penonton, para pelakon utama siri itu serta penulis dan pengarahnya telah menceritakan lebih mengenai apa yang boleh dinantikan dalam bahagian dua nanti.
Sejak awal promosi lagi, ramai yang menebak bahawa Song Hye-kyo dan Lee Do-hyun bakal menjalinkan hubungan cinta di dalam “The Glory”. Jelas penulis itu,

Kalau pengarah tak hentikan saya, pastinya ada babak ciuman pada episod ke-4. Ianya adalah peraturan tetap. Namun kerana itu, kami dapat pasangan yang sangat ‘cool’.

Bagi watak Ha Do-young (Jung Sung-il), penulis Kim Eun-sook menjelaskan bahawa dia direka sebagai ‘mata penonton’,

Di antara pelaku yang mengatakan mereka tak bersalah dan mangsa yang mengatakan mereka dibuli, dia adalah pusat di antara keduanya. Kita tahu apa yang diharapkan penonton di mana semua mahukan pelaku dihukum dengan berat.
Tambahnya lagi memberikan klu yang mungkin membuatkan penonton ternanti-nanti,
Semasa menulis babak kesudahan buat wataknya, ‘Oh, rupanya Ha Do-young ialah orang seperti ini’. Pada ketika itu, baru saya mengenali Ha Do-young sebenarnya.

Mendengarkan penjelasan Kim Eun-sook, penonton mendapat bayangan sepertinya watak Song Hye-kyo mungkin akan bersama watak Lee Do-hyun akhirnya dan watak Jung Sung-il akan menjalani perubahan yang tak dijangka.
Apa kata korang?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYouTube

Lee Dohyun Atau Jung Sungil? Penulis Beri Klu Hubungan Cinta Song Hyekyo Dalam ‘The Glory 2’


Memang hebat betul penangan drama remaja “True Beauty” kan? Sampaikan ramai rakyat Malaysia yang tahu mengenai kehangatan drama tersebut.
Sampaikan ada yang berharap agar drama bersiri Korea itu diterbitkan dalam versi tempatan. Disebabkan Janna Nick kini sudah memulakan kariernya dalam bidang pengarahan, cadangan bernas tersebut nampaknya disambut baik oleh pelakon wanita itu.

Walaubagaimanapun, kebanyakan peminat drama “True Beauty’ seakan-akan menolak cadangan tersebut malah berharap agar pelakon wanita itu tidak merosakkan naskhah tersebut dengan mengadaptasikannya sebagai drama tempatan.

Disebabkan oleh ciapan tersebut yang tular sejak beberapa jam lalu, ia akhirnya sampai ke pengetahuan Janna Nick sendiri. Malah wanita itu mengambil kesempatan untuk menjelaskan mengenai maksud komen awalnya mengenai ‘persediaan betul-betul’ untuk menghasilkan “True Beauty” versi Malaysia tersebut.
Ramai betul peminat ‘True Beauty’ yang persoal kenapa nak buat versi Malaysia. Bila kita kata nak sediakan dengan betul-betul, maksudnya untuk buat perkara seperti itu kena bersedia dengan betul, persediaan dalam pelbagai benda. Dari segi duit, dari segi skrip.
Katanya, bukan dia benar-benar mahu menghasilkan drama adaptasi tersebut cumanya dia hanya melayan komen yang ditinggalkan oleh peminat di Instagram.

View this post on Instagram

A post shared by Janna Nick (@jannanick)

Malah Janna sempat mengulas mengenai filem sulung arahannya “Delen” yang dikatakan telah meniru nakshah popular Indonesia iaitu “Dilan” walhal kandungannya adalah berbeza. Oleh sebab itu, pelakon itu merasakan bahawa industri seni di Malaysia sukar untuk melangkah ke hadapan dek suara-suara sumbang seperti ini.
Sokonglah produk tempatan. Memang tak akan jadi sebagus Korea, tak akan jadi sebagus Hollywood. Tapi kita semakin mendekatinya sedikit demi sedikit.
Janna juga menegur sesetengah individu yang masuk ke dalam ruangan Instagramnya bersama peminat dengan niat untuk mencari kesalahan supaya dapat disebarkan kepada orang ramai dan menjadikannya sebagai punca kecaman.
Saya tak kisah dan okay sahaja kalau anda nak buat macam tu. Tapi saya rasa media sosial kini sudah menjadi toksik.
Pun begitu, pelakon yang juga merupakan seorang pengarah kini menjelaskan bahawa dia tidak kisah dengan pandangan netizen sama ada positif ataupun negatif. Katanya, dia okay sahaja membaca kesemua komen yang ditinggalkan.
Memang positif betul Janna ni kan? Korang rasa menjadi tak kalau buat “True Beauty” versi Malaysia?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

“Mesti Cringe Nanti” – Sahut Baik Idea ‘True Beauty’ Versi Malaysia, Janna Nick Tak Kisah Dikritik Netizen


Selepas heboh tentang berita penceraiannya bersama pelakon wanita terkenal iaitu Song Hyekyo, Song Joongki lebih selesa mendiamkan diri dan tidak memberikan apa-apa kenyataan kepada pihak media. Semasa proses perpisahan itu berlangsung, lelaki berusia 34 tahun ini juga sedang sibuk dengan penggambaran drama Arthdal Chronicles yang sudah pun mengakhiri tayangannya baru-baru ini.
Semasa tayangan drama itu, jadual Song Joongki juga turut padat dengan jemputan temu bual dan penggambaran berkaitan untuk mempromosikan lagi drama Arthdal Chronicles. Dia bersama pelakon lain drama itu seperti Jang Donggun, Kim Jiwon dan Kim Okbin telah menghadiri satu temubual bersama Netflix untuk menceritakan dengan lebih lanjut mengenai naskhah itu.

Peminat yang sepatutnya memberi perhatian terhadap temu bual mengenai drama itu tetapi lebih memberi fokus kepada ketampanan wajah Song Joongki. Walaupun sudah menginjak ke pertengahan 30-an, wajah pelakon lelaki itu nampak muda dan kian berseri.

Rata-rata peminat cair hati melihat senyuman manis yang dilemparkan oleh Song Joongki dan langsung dah tak dengar apa yang dikatakan oleh pelakon lain! Betul-betul dipanah api cinta!

“Rupanya yang ‘boyish’ masih kekal sama.”
“Senyumannya sangatlah menawan.”
“Nampaknya seperti dia semakin muda. Dia kelihatan sangat kacak dalam Arthdal juga.”
“Boleh nampak yang dia semakin meningkat usia tetapi dia tetap lagi kelihatan ‘fresh’ dan ‘boyish’. Menarik. Wajahnya itu satu dalam sejuta dan dia sememangnya tampan.”
“Duda.. Saya harap dia bertemu wanita yang baik.”
“Mukanya kian berseri-seri mungkin sebab dia lebih tenang sekarang~ Song Joongki adalah tampan.”
Tak percaya yang Song Joongki sudah pun berusi 34 tahun, wajahnya yang lembut membuatkan dia nampak seperti berada di awal 20-an. Apa pun, syabas kerana berjaya menamatkan penggambaran drama Arthdal Chronicles. Semua yang belum menonton, bolehlah marathon drama tersebut di Netflix sekarang!
Sumber: Pann-choa

Peminat Cair Melihat Song Joongki Yang Kian Tampan Walaupun Sudah Berusia 34 Tahun!


Pasti semua ingat dengan keluarga pemain bola sepak Lee Dongguk yang pernah menceriakan rancangan “Superman Returns” tak lama dahulu. Meskipun menerima perhatian yang banyak daripada penonton, mereka kemudiannya membuat keputusan untuk menarik diri daripada rancangan tersebut pada Oktober tahun lepas.
Walaubagaimanapun, kerana tidak mahu menyebabkan peminat bersedih, isteri Lee Dongguk telah mencipta saluran Youtube bagi berkongsi kehidupan lima beradik tersebut iaitu Jaesi, Jaeah, Seolah, Sooa dan Sian.

Terbaru, Seolah dan Sooah telah memuat naik satu video yang melihatkan mereka bermain dengan alat solekan. Tak salah pun sekadar bermain tetapi kenyataan yang dilemparkan oleh Sooah di dalam video itu nyata membuatkan ramai netizen yang kesal.

Di dalam video itu, kanak-kanak itu asyik melepaskan lelah dan mengadu bahawa dia risau kerana dirinya semakin gemuk.
Saya risau kerana berat asyik bertambah tetapi terlalu banyak makanan yang sedap dalam dunia ini. Seolah sering melalui diet dan pergi bersenam. Disebabkan berat asyik naik, saya perlu bersolek.
Untuk hari ini, ibu saya dah beri kebenaran untuk bermain dengan solekan sepuas hati. Dulu saya cantik tetapi kenapa sekarang macam ini? Macam mana nak kurangkan berat badan? Seolah dan Sian pun suruh berdiet apabila melihat badan saya. Adakah saya gemuk sangat? Muka saya pun dah nampak gebu jadi sesuatu perlu dilakukan.
Rata-rata netizen yang mendengar luahan kanak-kanak yang berusia 7 tahun ini berasa sedih kerana dilema yang dihadapinya sekarang itu tidak sepatutnya menjadi masalah bagi kanak-kanak seusianya. Bukan itu sahaja, segelintir juga mempersoalkan kapsyen yang digunakan agak tidak sesuai dengan kanak-kanak, antaranya seperti “Seksi” dan “Yo-Yo (berat turun naik)”.

Seolah turut menyatakan bahawa dia mahu bermain dengan alat solekan pada setiap hari tetapi ibunya tidak benarkan.
Orang dewasa hanya fikirkan kecantikan diri sendiri sahaja, saya mahu hidup setiap hari bersama alat solekan tapi ibu kata tak boleh.
Ibunya juga turut dikritik netizen kerana merasakan bahawa kandungan video tersebut adalah comel dan menghiburkan sekali gus memandang ringan dengan masalah tersebut. Kanak-kanak berusia sedemikian sepatutnya sibuk bermain dengan rakan-rakan dan bukannya risau rupa tak cantik atau pun berat naik.
Kalau sampai macam inilah, sejujurnya ini adalah masalah dalam masyarakat.

Lihatlah macam mana pun, ini berpunca daripada ibu bapa sendiri.

Kenapa huraikan kanak-kanak seperti itu. Seksi? Masalah yang sangat serius dan menjelekkan.

Berapa banyak kalilah ibu bapanya sebut mengenai kecantikan, tubuh badan sampaikan mereka pun mempunyai pemikiran seperti itu…

Alahai anak-anak… awak duduk diam pun dah nampak comel.

Sedihnya, kenapa kanak-kanak perlu risaukan mengenai solekan dan diet?
Setelah menerima kritikan ramai, video tersebut sudah pun dipadam daripada saluran “Keluarga Daebak” namun tiada maklum balas rasmi daripada keluarga Lee Dongguk mengenai hal ini.
Baru 7 tahun, tetapi dah risau tentang kecantikan. Kesiannya…
Sumber: EDaily

“Saya Dah Gemuk”- Risau Dengan Penampilan Meskipun Baru Berusia 7 Tahun, Netizen Marah Ibu Bapa Sooah


Nampaknya, ramai penonton yang menantikan babak Lee Sung-min dalam drama “Reborn Rich”.

ARTIKEL BERKAITAN
Meski Watak Sampingan, Penonton Puji Aura Park Jihyun Dalam 'Reborn Rich'

Terbaru, rating “Reborn Rich” dilihat jatuh selepas tayangan episod ke-9. Ketika episod 8, drama tersebut berjaya mencatatkan rating 19.4% dan ramai yang menganggap bahawa ia dengan mudah akan melepasi 20%.
Bagaimanapun, rating drama tersebut nampaknya menurun kepada 16.9% pada episod 9. Apa yang berlaku?

Meskipun puncanya tidak diketahui, ada yang menganggap bahawa disebabkan watak Lee Sung-min sebagai pengerusi Jin Yang-chul dalam episod 9 terlampau sikit, adalah penyebab rating drama ini menurun.
Khususnya watak Lee Sung-min memang tidak dinafikan memberi impak hebat kepada “Reborn Rich”, dek berjaya menggambarkan cerita keluarga chaebol dalam kehidupan sebenar. Watak pengerusi Jin Yang-chul juga dipercayai mampu menambah warna dan ‘perisa’ dalam plot drama.

Bagaimanapun dalam episod 9, watak Kim Shin-rok iaitu sebagai Jin Hwa-young telah muncul, dan babak Lee Sung-min dilihat semakin berkurangan.
Nampaknya, adegan konfrontasi antara Jin Do-joon (Song Joong-ki) dengan CEO Jin Hwa-young, dan babak hubungan cinta bersama Seo Min-young (Shin Hyun-bin), tidak begitu membantu dalam rating serta pembangunan plot drama.
Hmm..korang rasa macam mana?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBEREntermedia

Rating ‘Reborn Rich’ Menurun Selepas Babak Lee Sungmin Berkurangan, Apa Yang Berlaku?


Rupanya perjudian untuk menggandingkan Park Shin-hye dan Yoo Ah-in dalam filem zombi “#ALIVE” nyata membuahkan hasil kerana ianya terus melonjak naik ke tangga teratas box office Korea sejak awal tayangannya.
Pada 25 Jun, Majlis Filem Korea mengumumkan secara rasmi bahawa filem zombi ini telah merekodkan seramai 204,701 penonton pada hari pertama tayangannya kelmarin. Malah pada pagi ini, nombor itu telah meningkat kepada 208,077.

Ini adalah satu pencapaian yang sangat membanggakan kerana ia meletakkan “#ALIVE” sebagai filem dengan jumlah penonton terbanyak daripada lambakan filem lain sejak Korea Selatan mengumumkan amaran berwaspada kerana pandemik COVID-19 pada Februari lepas.

Lebih mengagumkan kerana filem gandingan Yoo Ah-in dan Park Shin-hye ini turut merekodkan jumlah penonton tertinggi untuk tahun ini selepas filem “The Man Standing Next” mencatatkan 252,058 jumlah penonton pada hari pertama tayangannya semasa Januari lalu.
“#ALIVE” ialah sebuah kisah survival thriller di mana Seoul tiba-tiba dilanda wabak penyakit misteri yang menyebabkan sesiapa dijangkiti akan menyerang orang lain. Semakin penyakit itu menular, semakin ramai yang terperangkap di dalam rumah masing-masing tanpa akses internet, aplikasi mesej dan panggilan telefon. Joon-woo (Yoo Ah-in) dan Yoo-bin (Park Shin-hye) merupakan antara yang terselamat daripada serangan tersebut namun kini terperangkap dalam bandar berbahaya itu.

Tahniah kepada seluruh pelakon dan kakitangan yang berusaha menjayakan filem “#ALIVE”!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERSports Seoul

Filem ‘#ALIVE’ Lakonan Yoo Ahin & Park Shinhye Catat Jumlah Penonton Tertinggi Sejak COVID-19 Melanda Korea


Sudah pun tamat dengan penggambaran “The Uncanny Counter”, khabarnya Jo Byeong-gyu telah disambar oleh sebuah produksi tvN baru.
“Tale Of The Secret Royal Inspector And Jo Yi” membawa kisah inspektor diraja rahsia yang menyamar bagi mendedahkan rasuah. Ra Yi-eon (Ryan) ialah pegawai termuda dalam organisasi tersebut selepas menduduki tempat pertama dalam peperiksaan kebangsaan. Dia merupakan seorang lelaki yang memiliki sepasang mata yang menawan namun tidak mempunyai impian mahupun keinginan untuk masa hadapan.

Kata agensi pelakon itu,
Dia ada menerima tawaran tersebut dan kini sedang menelitinya.

Rata-rata peminat meluahkan rasa teruja memandangkan Jo Byeong-gyu kini dikenali sebagai pelakon dengan deretan drama hebat. Bayangkan kesemua drama dibintanginya seperti “SKY Castle”, “Stove League” dan “The Uncanny Counter” kini berterusan meraih rating tinggi.
Best juga kalau Jo Byeong-gyu berlakon drama bersejarah kan?

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERNewsen

Jo Byeonggyu Dilamar Terajui Drama Bersejarah ‘Tale Of The Secret Royal Inspector And Jo Yi’


[Amaran SPOILER]
Nampaknya bukan penonton sahaja terkejut dengan pendedahan bahawa Oh Yoon-hee ialah pembunuh sebenar yang menolak Min Seol-ah jatuh Hera Palace, malah Euegen sendiri yang melakonkan watak itu turut terkejut membaca pengkhianatan tersebut semasa menerima skripnya.
Sejujurnya, watak saya melalui perubahan paling ekstrem kerana kesusahan yang dilaluinya dalam hidup. Tapi, saya langsung tak tahu bahawa saya akan menjadi pembunuh apabila bersetuju menyertai drama ini. Apabila membaca skrip kemudiannya, saya terkejut kerana saya adalah dalangnya.

Apabila ditanya sama ada penulis skrip mengubah jalan cerita pada pertengahan jalan, Eugene terus menafikannya. Katanya, drama tersebut sudah dirakamkan sebelum ditayangkan malah dia memahami kenapa penonton berasa marah dengan pengkhianatan itu.
Nak tahu apa lagi ‘kepeningan’ yang akan dilalui korang nanti, jangan lupa saksikan musim kedua “The Penthouse” pada 19 Februari akan datang.

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERStar Today

Eugene Dedah Terkejut Apabila Ketahui Dia Jadi ‘Pembunuh’ Dalam ‘The Penthouse’


Nampaknya hubungan Byul dan anak-anak kelihatan begitu akrab sekali!

ARTIKEL BERKAITAN
"Saya Patut Cari Lelaki Yang Lebih.." - Byul Menyesal Kahwin Dengan Haha?

Baru-baru ini, saluran YouTube “Starry Tube Byulbitube” milik isteri kepada Haha iaitu Byul, telah memuat naik satu video baru.
Dalam video itu, Byul, Soul dan Song sedang menghabiskan masa di Taman Sungai Hangang bersama-sama.

Kemudian Byul berkata sambil membuat cincin mainan untuk Soul,
Ibu akan membuatkan kamu cincin. Sudikah kamu berkahwin dengan saya?

Selepas mendengar lamaran dari ibunya, Soul secara bergurau membalas tidak kepada Byul.
Kemudian, Byul bertanyakan kepada Song,
Adakah Song akan berkahwin dengan saya?
Mendengar lamaran tersebut, Song berkata ya dan membuatkan Byul tersenyum dengan jawapan anaknya.

Alahai comel betul tengok gelagat anak-anak dan si ibunya!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERSports Chosun

“Sudikah Kamu Berkahwin Dengan Saya?” – Netizen Terhibur Lihat Gelagat Byul Bersama Anaknya


Hubungan cinta antara Kim Woo-bin dan Shin Min-ah bukanlah rahsia dalam kalangan peminat K-Drama.

ARTIKEL BERKAITAN
"Cepatlah Kahwin" - Netizen Cair Lihat Kim Woobin & Shin Minah Luang Masa Bersama

Meskipun jarang menunjukkan hubungan mereka kepada umum, namun tindakan Kim Woo-bin baru-baru ini seperti memberi ‘hint’ bahawa dia juga sedang seronok menonton drama lakonan Shin Min-ah iaitu “Hometown Cha Cha Cha”.
Terbaru, Kang Hyung-suk yang membawa watak Choi Eun-cheol telah memuat naik gambarnya di sekitar perkampungan Gongjin. Yang menariknya apabila Kim Woo-bin meninggalkan komen pada entri berkenaan,

Pegawai polis Choi, awak sangat cool.

Daripada komen, ramai yang menebak bahawa Kim Woo-bin merupakan seorang penonton setia “Hometown Cha Cha Cha” dan sekaligus memberikan sokongan buat drama lakonan kekasihnya.

Sekadar pengetahuan, Kim Woo-bin, Shin Min-ah dan Kang Hyung-suk berada di bawah agensi yang sama iaitu AM Entertainment.
Comel betul Kim Woo-bin!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERIlgan Sports

Diterajui Kekasih Shin Minah, Kim Woobin Beri Sokongan Buat ‘Hometown Cha Cha Cha’


Pastinya ramai yang tertanya-tanya mengenai kes jenayah yang melibatkan bekas ahli kumpulan BIG BANG iaitu Seungri kan? Selepas beberapa kali masuk keluar mahkamah,  Pejabat Pendakwaraya Daerah Seoul Tengah telah mensabitkan lelaki itu dengan kesalahan berjudi selain melanggar Akta Transaksi Pertukaran Asing dan Undang-undang Pemerdagangan Seks. Walaubagaimanapun dia hanya didakwa tanpa ditahan.
Sebelum ini, Seungri telah disyaki mengatur beberapa kes pemerdagangan seks di antara Disember 2015 dan Januari 2016 untuk sekumpulan ahli perniagaan daripada Taiwan, Jepun dan Hong Kong. Dia juga dituduh melanggan pelacur untuk dirinya sendiri. Selain itu, selebriti ini turut didapati telah menggelapkan wang sebanyak 528 million won (RM1.8 juta) daripada Kelab Burning Sun atas nama caj jenama di outlet M yang terletak di selatan Seoul dan turut menyalahgunakan 22 million won (RM75,600) daripada M sebagai bayaran perkhidmatan guaman peribadi.

Dakwaan tersebut turut merangkumi tuduhan bermain judi untuk beberapa sesi bersama Yang Hyunsuk (bekas produser di YG Entertainment) di hotel dan kasino sekitar Las Vegas selama 3 tahun setengah daripada Disember 2013. Tambah pendakwa lagi, mereka mendapati Seungri tidak melaporkan terlebih dahulu mengenai pinjaman dana perjudian dalam mata wang dollar US semasa berjudi dengan Yang Hyunsuk semasa di luar negara.
Sumber: DailyNaver

Seungri Didakwa Atas Tuduhan Melanggan Pelacur & Berjudi Tetapi Tidak Ditahan


Rasanya macam baru semalam drama fantasi “The King: Eternal Monarch” digembar-gemburkan dengan hebat sehingga membuatkan semua peonton berasa teruja. Bahkan ia juga merupakan naskhah pertama lakonan Lee Min-ho selepas dia pulang daripada latihan khidmat ketenteraan.
Pada awal tayangannya, drama itu berjaya membawa sinematografi, produksi dan perjalanan cerita yang memukau. Episod pertama berjalan dengan cepat serta mendebarkan sampaikan penonton berasa tidak senang duduk dan mahukan lagi. Pertemuan pertama Raja Lee Gon dan Jung Tae-eul nyata membuatkan plot “The King: Eternal Monarch” menjadi semakin menarik.

Awalnya dipenuhi kritikan
Pun begitu, langit tak selalunya cerah apabila drama garapan Kim Eun-sook ini menerima pelbagai kritikan bermula daripada penggunaan barangan untuk iklan yang tidak nampak natural dan juga efek grafik yang kelihatan tidak profesional langsung. Tak cukup dengan itu, mutu lakonan segelintir teraju utama juga menerima kecaman ramai selain tiada keserasian yang dapat dirasakan di antara mereka.

Disebabkan karakter yang banyak dan tiada penjelasan yang jelas mengenai kaitan di antara setiap satu daripada mereka, lantas membuatkan penonton menjadi keliru dengan plotnya. Pun begitu, ramai yang meletakkan kepercayaan tinggi dan kekal menonton sehingga ke episod akhir yang ditayangkan semalam.
Kesudahan bahagia buat semua
[Amaran SPOILER]
Tidak seperti “Goblin”, “The King: Eternal Monarch” berakhir dengan kesudahan yang gembira. Kedua-dua Lee Gon dan Jung Tae-eul akhirnya bersama dan meneruskan misi berjalan ke era yang berbeza dalam sejarah. Selepas Lee Rim mati di tangan Lee Gon, barulah dapat dilihat perubahan kepada setiap karakter di dalamnya. Nampaknya rancangan raja itu untuk menyelesaikan masalah di antara dua dunia selari itu akhirnya berjaya.

Lebih menggembirakan apabila watak yang dilakonkan oleh Kim Kyung-nam (Kang Shin-jae) dan Woo Do-hwan (Jo Yeong dan Eun-seob) turut menemui bahagia yang selama ini dicari. Pun begitu, janji hanya tinggal janji, nampaknya Eun-seob dan Jo Yeong tidak dapat lagi bersatu selepas penutupan gerbang tersebut.
Jung Eun-chae yang pada awalnya membawa watak perdana menteri akhirnya menjadi banduan dek perangai tamaknya. Tidak bagi Luna yang mula berubah lantas membuktikan dunia selari itu kini sedang menulis sejarah yang baru.

Penonton puas hati, rating biasa
Mungkin mendengar rintihan peminat, “The King: Eternal Monarch” menghadiahkan peminat dengan babak romantik di antara teraju utamanya. Walaupun ramai yang mempersoalkan kenapa perlu menunggu sehingga episod ke-16 untuk menyatukan dua hati tersebut sedangkan ia boleh berlaku beberapa episod lebih awal.
Meskipun terpalit dengan sedikit kontroversi tetapi drama fantasi ini melabuhkan tirainya dengan kisah cinta yang berbunga-bunga sampaikan penonton tiada aduan atau pun rasa tidak puas hati langsung.

Namun begitu, sedikit sedih apabila melihatkan rating “The King Eternal Monarch” yang tidak dapat melepasi garisan 10% pada episod akhirnya. Bahkan ia hanya berlegar di sekitar 5% ke 8% sahaja hampir keseluruhan tayangannya.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Episod Akhir Raih Rating Baik, Penonton Puas Hati Dengan Kesudahan Bahagia ‘The King: Eternal Monarch’


Sudah beberapa hari tayangan, “Money Heist – Joint Economic Area” kekal di tangga ke-3 dalam ranking global Netflix.

ARTIKEL BERKAITAN
'Money Heist - Joint Economic Area' Trending Kini, Penonton Kata Satu Babak Ini Tak Masuk Akal

Meskipun dipromosi dengan hebat sebelum tayangannya namun siri ini menerima respon positif-negatif dari penonton. Kata mereka, versi Korea ini tidak dapat menandingi versi Sepanyol iaitu “Le Casa De Papel” selain latar belakangnya yang kurang menarik.
Bukan itu sahaja, ada yang mempersoalkan kualiti lakonan beberapa pelakon yang dikatakan kurang padan dengan watak yang dibawa mereka.

Pun begitu, dua nama ini menerima pujian ramai kerana bakat lakonan yang memuaskan hingga menjadi bualan di sebuah laman komunit di Korea. Mereka ialah watak Berlin, lakonan Park Hae-soo dan Monica Gaztambide, lakonan Lee Joo-bin.

Kata penonton,
Apabila penghayatan saya hampir hilang, Park Hae-soo datang dan mengembalikannya semula.

Dia sangat seksi.

Lakonan Park Hae-soo sangat baik.

Lee Joo-bin bukan sahaja cantik tapi pandai berlakon.

Pasangan Denver dan Mi-sun gila betul.

Oh dia muncul dalam ‘Be Melodramatic’. Dalam itu pun, lakonannya sangat baik.
Best tak drama ni korang?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWikitree

Meski ‘Money Heist – Joint Economic Area’ Dikritik, Ini Dua Pelakon Terima Pujian Penonton


Sesetengah plot filem Korea memang di luar imaginasi betul sampaikan kita macam mind blown gila bila habis tonton! Salah satu daripada naskhah yang menjadi sebutan ramai ialah francais “Along with the Gods”.
Disebabkan “Along With The Gods: The Two Worlds” menerima respons yang hebat daripada peminat filem seluruh dunia, pihak produksi terus mengeluarkan rangkaian keduanya iaitu “Along with the Gods: The Last 49 days” setahun selepas itu. Selalunya orang cakap bila ada sekuel mesti dah tak best kan? Tapi filem ini berjaya membuktikan kepopularitiannya sehinggakan sudah ramai peminat setia yang menantikan sirinya yang ketiga!

Berkisarkan cerita tiga malaikat maut yang berusaha untuk menolong seorang manusia yang telah mati menghadapi ujian di alam neraka. Si mati akan dibicarakan dalam 7 ujian untuk mengetahui apa yang telah dibuat oleh si mati semasa hidup. Walaupun cerita ini adalah cerita aksi fantasi namun penceritaan si mati semasa hidup, telah membuatkan ramai penonton menangis. Seram pun ada!

Agaknya disebabkan terlampau popular, bandar Gimcheon telah mengusulkan cadangan untuk membina Taman Tema Pengalaman Neraka di Taman Hayarobi yang dikhabarkan bakal dibuka pada April nanti. Apaa??

Bagi memberikan pengalaman yang maksima kepada pengunjung, mereka akan membahagikan bentuk seksaan mengikut budaya Barat dan Timur. Bukan beshe-beshe tau, sebabnya taman tema ini dikatakan dibina sehingga 3 tingkat dan ianya merangkumi dewan pengalaman, teater tayangan dan juga kemudahan lain. Fuhh!

Siap cakap nak bagi pengalaman 3D kepada semua orang mengenai dunia baik dan jahat termasuklah pengalaman berada dalam keranda bagi merasai sendiri kehidupan selepas mati. Dengar cerita pihak perbandaran Gimcheon berbelanja 19 bilion won (RM66.1 juta) bagi merealisasikan Taman Tema Neraka ini!
Bayangkan masa dalam taman tema itu, kerana hukuman malas semasa di dunia, anda semua tidak boleh berhenti berlari langsung. Kalau stop sekejap sahaja pun, anda akan ditolak jatuh daripada roda yang berterusan berputar! Ngeri weh!

Namun tak pasti lagi mengenai kesahihan pembinaan taman tema ini. Mana tau betul-betul wujud, bolehlah anda tambah spot baru masa melawat Korea nanti!
Sumber: Insight

Taman Tema Neraka Inspirasi Filem ‘Along With The Gods’ Bakal Dibina Di Korea!


Akaun Instagram Lee Do-hyun digodam? Siapa punya kerja pula ini….

ARTIKEL BERKAITAN
Lee Dohyun Sedang Teliti Tawaran Drama 'Bad Mother'

Isu ini mula kecoh dalam kalangan peminat dan akhirnya perkara itu disahkan sendiri oleh agensi Lee Do-hyun, Yuehua Entertainment.
Pada pagi ini, kami telah mengesahkan bahawa akaunnya telah digodam oleh individu yang masih belum dikenal pasti dan masih dalam siasatan. Individu tersebut menggodam masuk akaun Lee Do-hyun dan memadam kesemua muat naiknya.
Mereka menyambung,

Kami sudah meminta kepada ketua pegawai untuk mengambil tindakan keatas isu ini dengan serius dan mengembalikan semula akaun Lee Do-hyun. Kami tengah cuba sedaya upaya kami untuk membetulkan keadaan ini dan kami harap anda semua bersabar.
Ala… banyak gambar Lee Do-hyun dah tak ada….
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERiMBC

Akaun Lee Dohyun Digodam, Agensi Beri Respon Akan Ambil Tindakan


Selepas menggegarkan dunia K-Drama menerusi “The World Of The Married”, nampaknya Kim Hee-ae dikhabarkan bakal membuat kemunculan semula tak lama lagi.
“Queen Maker” membawa kisah wanita terdesak yang melemparkan dirinya dalam gaung yang dalam bagi mencipta dunia yang benar dan adil.

Kim Hee-ae dikhabarkan bakal melakonkan watak Hwang Do-hee, seorang figura terbaik dalam dunia perundingan kelas atasan dan tidak pernah turun daripada kasut tumit tinggi miliknya selama 12 tahun. Sebagai ketua di jabatan perunding Kumpulan Eunsung yang berada di tangga ke-3 dalam ranking syarikat domestik, wanita itu bekerja keras bagi membina dan menjaga rapi imej pemilik syarikat tersebut selain melindungi status kumpulan itu.
Balas agensi Kim Hee-ae,

Kim Hee-ae ada menerima tawaran ‘Queen Maker’ dan sedang menelitinya.

Selain daripada Kim Hee-ae, Moon So-ri juga dikhabarkan sedang dalam perbincangan untuk muncul dalam drama itu.

Siapa yang dah rindu nak tengok Kim Hee-ae berlakon?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERCeleb Media

Selepas ‘The World Of The Married’, Kim Heeae Dilapor Bakal Terajui Drama Epik Wanita ‘Queen Maker’


Nama Lee Dongwook nyata tak perlu disebut lagi! Begitu terkenal sebagai pelakon melodramatik drama yang mampu bikin hati penonton jadi penasaran kerana wajah dan ekspresi mukanya. Sudah berkecimpung selama 20 tahun dalam dunia lakonan, bakatnya itu tidak dapat dinafikan lagi.
Ingatkan peminat wanita sahaja yang terbuai melihat mata mendayu Lee Dongwook, rupanya ada juga lelaki yang tergoda dengan lelaki kacak itu. Tak lain tak bukan iaitu penceramah terkenal di Malaysia iaitu PU Azman. Kalau anda nak tahu, hampir setiap hari penceramah ini akan meninggalkan komen di entri laman Instagram Lee Dongwook.

Rajin sungguh PU Azman menjengah hampir saban hari ke laman Instagram Lee Dongwook. Siap ada yang tebak mungkin penceramah itu ‘on’ notifikasi bagi memberikannya kemas kini pelakon lelaki itu setiap kali dia memuat naik entri baru.
Rata-rata peminat yang membaca thread komen PU Azman pada Lee Dongwook itu sememangnya terhibur melihat gelagatnya! Lagi lawak kerana dia sering meninggalkan komen dalam loghat bahasa ‘nogori’.

Kalau anda tak tahu, pernah ada khabar angin sebelum ini yang menyatakan bahawa wajah PU Azman ada iras rupa Lee Dongwook!
Kelakar sungguh apabila membaca komen kreatif PU Azman itu. Kalau stres pun, boleh kembali tersenyum selepas baca kesemua komen itu!
Sumber: Twitter

Pernah Dikatakan Seiras, Saban Hari PU Azman Tinggalkan Komen Lawak Di Laman Instagram Lee Dongwook!


Tidak dinafikan bahawa Jeon So-min merupakan antara ahli “Running Man” yang menerima pelbagai komen buruk dan baik sejak menyertai rancangan itu 5 tahun yang lalu.

ARTIKEL BERKAITAN
'Running Man' Buka Soalan Buat Penonton, Ramai Tanya Bila Lee Kwangsoo Akan Muncul Semula

Pun begitu, pelakon wanita itu terus kelihatan tabah dan ceria bagi menghiburkan hati penonton pada saban minggu.
Terbaru, entrinya di Instagram mengenai “Running Man” berjaya menyentuh hati peminat dan penonton program berkenaan.

View this post on Instagram

A post shared by 쏘미닝 (@jsomin86)

Memuat naik gambar bersama kesemua ahli, Jun So-min turut meninggalkan kapsyen berbungan buat mereka,

Seronok dan bahagia apabila menghabiskan masa bersama. Bersama rakan merangkap kakak dan abang. Saksikan ‘Running Man’ pada setiap Ahad pada jam 5 petang.
Baik kan Jun So-min?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInstagram

Luahan Perasaan Jun Somin Buat Ahli ‘Running Man’ Buat Ramai Tersentuh


Nampaknya, tindakan baik Jaehyun ini telah menjadi perhatian ramai!

ARTIKEL BERKAITAN
"Dia Pandang Awak Je" - Peminat Malaysia Cemburu Lihat Interaksi Angel DOLLA Dengan NCT Dream

Terbaru, salah seorang ahli dari kumpulan NCT127 iaitu Jaehyun, baru sahaja pulang ke Korea selepas menghadiri pertunjukan fesyen Prada di Milan.
Kepulangan bintang idola itu telah meraih perhatian netizen apabila Jaehyun dilihat menolong kakitangannya mengangkat bagasi di lapangan terbang dan membawanya turun.

Disebabkan itu, ramai yang memuji Jaehyun kerana baik hati menolong orang lain. Antara komen yang positif ditinggalkan di Twitter adalah,

Jaehyun adalah raja act of service.

Dan sekali lagi, saya sekali lagi jatuh cinta dengan lelaki ini. Jaehyun, kenapa awak buat saya macam ni?

Jaehyun seorang yang budiman.

Jaehyun comel sangat!
Jatuh cinta betul lah!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERTwitter

“Dia Seorang Lelaki Budiman” – Netizen Puji Sikap Baik Jaehyun NCT127 Pada Staf


Yoo Jae-suk memang terkenal kerana sering mengusik Kim Jong-kook mengenai ‘love line’ yang melibatkannya. Kalau tak Song Ji-hyo, mesti nama Yoon Eun-hye yang meniti di bibir.

ARTIKEL BERKAITAN
"Kami Suruh Kahwin Ke?" - Diusik Yoo Jaesuk, Kim Jongkook Marah Asyik Dikait Dengan Song Jihyo

Terbaru, Ji Suk-jin dan Yoo Jae-suk telah menziarahi rumah Kim Jong-kook bagi menyertai salah satu video untuk saluran ‘GYM Jongkook’.
Semasa sedang bersembang, lelaki berbadan sasa itu mempelawa mereka untuk menjamah ramen yang sedang dimasaknya. Seloroh Yoo Jae-suk,

Kenapa tak letak lada sulah?
Jawab lelaki itu,
Saya tak letak kalau tiada Song Ji-hyo, saya hanya mengikuti citarasanya.

Semakin  panjang usikan itu, Kim Jong-kook meminta Yoo Jae-suk supaya berhenti menyebut mengenai wanita tersebut.
Marah pengacara No 1 Korea berkenaan,
Dia pun tak bagi saya menyebut mengenai orang itu.
Kim Jong-kook nyata terkejut mendengar nama berkenaan dan menafikannya. Walaupun suara Yoo Jae-suk dimatikan semasa menyebut ‘nama’ itu, ramai menebak bahawa lelaki berkenaan mengungkap mengenai Yoon Eun-hye.
Mereka kemudiannya bertelagah kerana Yoo Jae-suk yang secara tiba-tiba menyebut mengenai wanita berkenaan. Kata Kim Jong-kook,
Hentikannya, jangan buat lagi.

Pun begitu, Yoo Jae-suk tetap menyambung,
Saya kadang-kadang menghubunginya. Kami ada berhubung.
Mendenarkan pengakuan itu, Kim Jong-kook sekali lagi memarahi Yoo Jae-suk kerana mengungkap perkara yang tidak perlu dinyatakan.
Syoklah Yoo Jae-suk mengusik.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERXSports News

“Saya Selalu Menghubunginya” – Yoo Jaesuk Usik Kim Jongkook Dengan Yoon Eunhye


BTS akan naik ke pentas dengan lebih daripada satu kolaborasi epik di ‘2021 American Music Awards’!
Pada 18 November, BTS dan Coldplay secara rasmi mengumumkan bahawa mereka akan membuat persembahan bersama pada majlis anugerah yang akan datang, yang akan diadakan hujung minggu ini di Los Angeles.

Persembahan lagu “My Universe” di ‘American Music Awards’ nanti merupakan kali pertama mereka mempersembahkan single hit mereka bersama-sama di atas pentas.
BTS sebelum ini mengumumkan awal bulan ini, bahawa mereka juga akan mempersembahkan lagu hit “Butter” dengan penyanyi rap Megan Thee Stallion, yang tampil pada campuran semula khas lagu yang dikeluarkan pada Ogos lalu, juga di acara yang sama.

https://twitter.com/bts_bighit/status/1460986084288958470?ref_src=twsrc%5Etfw%7Ctwcamp%5Etweetembed%7Ctwterm%5E1460986084288958470%7Ctwgr%5E%7Ctwcon%5Es1_&ref_url=https%3A%2F%2Fwww.soompi.com%2Farticle%2F1499109wpp%2Fbts-and-coldplay-to-perform-my-universe-together-for-1st-time-on-stage-at-2021-american-music-awards
‘2021 American Music Awards’ akan disiarkan pada 22 November ini jam 9 pagi waktu Malaysia!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

BTS & Coldplay Akan Nyanyi Lagu ‘My Universe’ Buat Pertama Kali Di ‘American Music Awards’


Setelah sekian lama menanti, akhirnya drama terbaru Suzy bakal menemui peminat pada 24 Jun ini menerusi Coupang Play.
“Anna” ialah drama 8 episod di mana seorang wanita yang mulanya hanya menipu sedikit dan kemudiannya hidup dalam kehidupan orang lain. Suzy membawa watak Yoo-mi, seorang wanita yang menipu kecil pada asalnya dan akhirnya terpaksa melalui kehidupan orang lain.

Menerusi poster yang dimuat naik, dapat dilihat beberapa wajah yang bakal dibawa oleh wanita itu sebagai Yoo-mi. Malah drama ini meningkatkan jangkaan apabila menjanjikan sisi baru Suzy sebagai pelakon.

Dalam pada itu, Jung Eun-chae pula akan memegang watak  Hyun-joo, seorang yang menjalani kehidupan dengan meletakkan dirinya di atas semua orang, melayan mereka tanpa sebarang niat baik mahupun buruk. Dia mempunyai hubungan yang agak tegang dengan Yoo-mi.
Siri Coupang Play ini akan mula bersiaran pada setiap Jumaat bermula 24 Jun ini.

Nantikan!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERStar In

Tampil Sisi Baru Suzy Sebagai Pelakon, Drama ‘Anna’ Sah Tayang Jun Ini


Dalam kegembiraan menantikan drama baru Ji Chang-wook dan Kim Ji-won, khabarnya tayangan perdananya telah pun ditangguhkan.
Drama “Lovestruck In The City” menceritakan kisah cinta di dalam bandar urban yang kompleks. Ji Chang-wook akan membawa watak Park Jae-won iaitu seorang arkitek yang ghairah dan jujur. Dia suka berjalan di lorong kecil dalam bandar dan mengumpul pelbagai benda. Lelaki itu juga tidak pernah melupakan wanita yang mencuri hatinya dan kemudiannya menghilangkan diri.

Jelas pihak produksi drama tersebut,

Drama ini akan ditayangkan bermula 22 Disember pada jam 5 petang. Walaupun kami sudah memulakan penggambaran semula selepas kesemua kru dan pelakon disahkan negatif COVID-19, kami membuat keputusan untuk menyusun semula jadual bagi memastikan keselamatan di set dan juga kualiti produksi. Kami meminta agar penonton memahami isi ini dan kami akan sentiasa meletakkan keselamatan staf dan pelakon di tempat yang paling selain mengikut peraturan kerajaan dalam membendung jangkitan.
Kalau anda nak tahu, pada 24 November lepas, seorang pelakon ekstra drama itu telah disahkan positif COVID-19. lantaran itu, penggambaran terpaksa ditunda seketika dek semua di tempat kejadian yang perlu menjalani pemeriksaan COVID-19.
Tak kisahlah, janji semuanya selamat kan?

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Dek Penggambaran Tertangguh, Drama Ji Changwook ‘Lovestruck In The City’ Tunda Tayangan Perdana


Pasti ramai yang tidak dapat mempersoalkan keserasian hebat antara Lee Jun-ho dan Yoon-a dalam “King the Land” kan?

ARTIKEL BERKAITAN
Lee Junho & Yoona Dilapor Sedang Bercinta, Agensi Beri Respon

Bagi yang belum tahu, media Korea melaporkan bahawa Lee Jun-ho dan Yoon-a sedang bercinta, sejak sebelum penggambaran “King the Land” bermula lagi.
Bagaimanapun, agensi kedua-dua selebriti itu terus menafikan dakwaan berkenaan dan menjelaskan bahwa mereka hanyalah kawan rapat sahaja.

Both #Yoona and #Junho being the most followed kpop acts in 24hrs together
they’re icons, the standard and they’re the moment pic.twitter.com/Dr0j2TWcvM
— (@KJS1O3) July 3, 2023
Terbaru, Viral Takes melaporkan bahawa Lee Jun-ho merupakan artis K-Pop paling ramai diikuti di Instagram dalam tempoh 24 jam yang lalu, mencatatkan peningkatan sebanyak 93,000 orang.
Begitu juga dengan Yoon-a, artis wanita K-Pop yang meraih paling banyak pengikut di Instagram dalam tempoh 24 jam yang lalu, dengan penambahan sebanyak 47,000 orang.

Memang suka betul tengok gandingan dorang ni!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERTwitter

Terpalit Khabar Angin Bercinta, Lee Junho & Yoona Artis K-Pop Raih Paling Banyak Pengikut Di Instagram Kini


Semakin kita menghampiri episod akhir, semakin mendebarkan plot cerita “Doctor Romantic 2”. Daripada Woojin yang mengalami masalah peribadi sehingga hampir meninggalkan Hospital Doldam dan Eunjae yang sering pengsan apabila masuk ke bilik pembedahan kerana panik semasa nak bedah pesakit dan banyak lagi.
Kim Sabu juga berterusan menerima tekanan daripada pihak atasan yang mahu menyingkirkannya keluar daripada hospital itu dan seterusnya menabur pasir dalam periuk nasinya. Satu demi satu masalah ini membuatkan para penonton jadi tak senang duduk nak nantikan kesudahan cerita kepada semua watak dalam drama perubatan ini.

Peminat setia siri “Doctor Romantic” pasti mengetahui bahawa dua teraju utama pada musim pertama sebenarnya ialah Yoo Yeonseok yang membawa watak Doktor Kang Dongju dan Seo Hyunjin yang memainkan watak Doktor Yun Seojeong. Pun begitu, untuk musim kedua ini mereka telah membawa dua watak baru di bawah jagaan Kim Sabu iaitu Lee Sungkyung (Cha Eunjae) dan Ahn Hyoseop (Woojin).

Pun begitu, bagi meleraikan persoalan penonton mengenai kehidupan kedua watak utama musim pertama, pihak produksi telah memberikan sedikit penjelasan pada awal episod “Doctor Romantic” musim kedua ini. Kang Dongjoo dikhabarkan telah pergi menjalani latihan khidmat ketenteraan manakala Yun Seojeong pula telah ke San Diego kerana mengikuti program pertukaran pelajar selama 2 tahun. Selain itu, Doktor Inbeom (Yang Sejeong) telah pulang semula ke hospital kelolaan bapanya iaitu Hospital Geodae.

Dah nak hampir penghujung ini, tanpa disangka, “Doctor Romantic 2” telah membuat kejutan dan membawa kembali watak Do Inbeom ke Hospital Doldam. Para penonton rata-ratanya memang seronok habis kerana dapat melihat kembali salah satu watak yang mewarnai musim pertama siri perubatan ini.

Tak pasti apa yang akan dilakukan oleh doktor ini untuk kemunculan istimewanya tapi ramai yang berharap agar dia dapat membantu kesemua kakitangan Hospital Doldam daripada terus dicengkam oleh kejahatan bapanya iaitu Pengarah Do Yoonwan.
Tak sabar nak tengok ‘pergaduhan’ antara Woojin dan Inbeom pada episod akan datang.

Seronok nak lihat keserasian antara Do Inbeom dan Seo Woojin. Daripada hubungan pak cik dan anak saudara (dalam drama ‘Still 17’), kini mereka bertemu sebagai rakan doktor.

Tolonglah buat sesuatu tentang ayah awak… Muka Inbeom tiada perubahan langsung.

Apakah yang Do Inbeom nak lakukan di Hospital Doldam?

Doktor Inbeom, gembira bertemu awak kembali!
Nak saksikan kemunculan penuh Do Inbeom? Sama-sama kita tunggu pada episod akan datang!
Sumber: Newsen, SPOTVNEWS

Do Inbeom Kembali Ke Hospital Doldam, Penonton Tak Sabar Nantikan Penghujung ‘Doctor Romantic 2’


Nampaknya, peminat akan dapat tonton Na-eun dalam drama baharu pada masa akan datang!

ARTIKEL BERKAITAN
Individu Tuduh Naeun APRIL Sebagai Pembuli Mohon Maaf & Akui Reka Cerita

Pada 2 Jun, Namoo Actors telah mengumumkan bahawa Lee Na-eun bekas ahli APRIL telah menyertai agensi tersebut. Menurut kenyataan,
Memang benar bahawa Na-eun menandatangani kontrak eksklusif dengan Namoo Actors.
Terdahulu pada bulan Januari, Na-eun telah menamatkan aktivitinya sebagai ahli APRIL. Pada masa itu, agensi APRIL DSP Media berkata,

Selepas perbincangan yang panjang, kami dan ahli memutuskan untuk membubarkan pasukan dan pergi ke haluan masing-masing.

Untuk pengetahuan, Lee Na-eun telah debut sebagai ahli APRIL pada 2015 dan mula berlakon dalam “April Love” pada 2016. Namun, setelah terpalit dengan kontroversi buli tahun lepas, dia sepi tanpa apa-apa aktiviti baru.

Sama-sama kita nantikan drama baharu dari Na-eun!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERHerald Pop

Isu Buli Selesai, Lee Naeun APRIL Masuk Agensi Namoo Actors, Sertai Song Kang & Ramai Lagi


Semakin mendebarkan plot “Lie After Lie”, semakin tinggi rating yang dicatatkan oleh drama ini.
Sinopsis “Lie After Lie”
Drama ini membawa kisah Ji Eun-soo (Lee Yu-ri) ialah menantu kepada sebuah keluarga kaya yang berpengaruh. Tanpa disangka, hidupnya berubah kelam selepas dituduh sebagai dalang kepada kematian suaminya. Selepas keluar daripada penjara, wanita tersebut berusaha sedaya upaya supaya dapat mengambil kembali anak perempuannya.

Menggunakan peluang yang ada, dia mendekati Kang Ji-min (Yeon Jeong-hun) yang menjaga anaknya kini sebagai anak angkat. Meskipun lelaki itu dingin dan beku, Ji Eun-soo berpura-pura mencintai Kang Ji-min dengan harapan untuk menjadi isterinya sekaligus ibu tiri kepada anaknya sendiri.

Pecah rekod sekali lagi
Nampaknya penonton juga semakin tak senang duduk apabila menyaksikan Ji Eun-soo yang semakin rapat dengan Kang Ji-min namun dalam masa yang sama, rakan baik wanita itu iaitu Kim Yeon-joon (Kwon Ha-woon) turut nekad untuk merebut hatinya
Semakin ramai nampaknya yang terpaut dengan plot “Lie After Lie” sehinggakan drama ni sekali memecah rekod peribadi ratingnya dalam dalam masa yang sama turut mencipta rekod baru di saluran Channel A. Walhal naskhah ini turut melakukan hal yang sama pada beberapa episod lepas.

Menurut Nielsen Korea, drama lakonan Lee Yu-ri dan Yeon Jung-hoon ini mencapai rating tertinggi pada episod terbarunya dengan catatan purata 4.5% di seluruh negara manakala 5.1% di kawasan metropolitan Seoul.
Semakin dahsyat ya drama “Lie After Lie ini?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Plot Semakin Saspens, ‘Lie After Lie’ Sekali Lagi Rekod Sejarah Di Channel A Dengan Rating Tertinggi


Selesai sahaja tayangan “Law School” baru-baru ini dan nampaknya Kim Bum sudah pun menerima tawaran baru.
Khabarnya pelakon lelaki itu ditawarkan untuk berlakon dalam drama “Ghost Doctor” di samping Rain.

Jawab agensinya,
Kim Bum sedang dalam perbincangan untuk muncul dalam ‘Ghost Doctor’ dan pandangan nampaknya baik.
Kalau anda nak tahu, “Ghost Doctor” ialah drama fantasi perubatan mengenai dua doktor yang mempunyai latar belakang, kemahiran dan personaliti berbeza namun tanpa sengaja badan dan roh mereka bergabung menjadi satu. Drama itu akan membawa kisah emosi mengenai doktor hantu yang tidak mampu melepaskan hospital dan pesakit mereka meskipun sudah tiada.

Sebelum ini, Rain sudah disahkan akan membawa watak doktor bijak Cha Young-min manakala Uee sedang dalam perbincangan untuk membawa watak utama lain. Katanya, Kim Bum dilamar untuk melakonkan watak Go Seung-tak.

Boleh tahan mantap juga jika Rain dan Kim Bum bergabung kan?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYTN

Kim Bum Dilamar Terajui Drama Fantasi Perubatan ‘Ghost Doctor’ Bersama Rain


Adakah Lee Jun-ki dan Shin Se-kyung akan muncul dalam “Arthdal Chronicles” musim kedua?

ARTIKEL BERKAITAN
Barisan Pelakon Belum Pasti, Musim Kedua 'Arthdal Chronicles' Sah Dalam Persediaan

Pada 20 April, Lee Jun-ki dan Shin Se-kyung dilaporkan telah menerima tawaran untuk membintangi “Arthdal Chronicles 2” menggantikan Song Joong-ki dan Kim Ji-won. Berikutan itu, Studio Dragon, syarikat produksi “Arthdal Chronicles” memberitahu Maeil Business Star Today,
Selepas perbincangan mendalam dengan penulis dan pasukan produksi, kami mencadangkan watak Eun-seom dalam “Arthdal Chronicles 2” kepada Lee Jun-ki, dan kami sedang menyemaknya.
Agensi bagi Shin Se-kyung turut memberi respon,

Shin Se-kyung menerima tawaran untuk muncul dalam ‘Arthdal Chronicles’ musim kedua dan sedang mempertimbangkannya. Kemunculannya belum disahkan.
Selain itu, penggambaran bagi “Arthdal Chronicles 2” sedang dalam persiapan, dengan matlamat untuk dikeluarkan pada tahun ini.

Sementara itu, “Arthdal Chronicles” ialah sebuah naskhah epik tentang adiwira yang membina legenda sendiri dalam tanah mistik Arth.
Harap-harap mereka terima tawaran ini!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERStar Today

Lee Junki & Shin Sekyung Dilamar Bintangi ‘Arthdal Chronicles’ Musim Kedua


Baru-baru ini, pelakon Kim Nam-gil telah terlibat dengan penggambaran dan temu bual bersama majalah ELLE Korea.

ARTIKEL BERKAITAN
Bakal Tayang 24 Februari Ini, Pihak Produksi Kongsi Plot 'Island 2'

Bagi yang belum tahu, Kim Nam-gil baru sahaja membintangi musim 1 drama “Island” yang telah tamat pada 13 Januari lalu.
Ketika sesi temu bual, pelakon itu mendedahkan bahawa dia minat dengan webtoon asal “Island” dan enggan membintangi drama tersebut pada awalnya atas sebab,

Pada mulanya, saya enggan memegang watak itu kerana saya tidak mahu merosakkan karya yang sangat saya cintai dengan tangan saya sendiri.
Tambah Kim Nam-gil lagi,
Tetapi, saya berubah fikiran apabila seseorang memberitahu saya ‘Mengapa awak fikir awak akan merosakkannya tanpa mencuba? Mengapa awak tidak membuat projek yang hebat dengan rasa cinta itu?’.

Kemudian, pelakon lelaki itu turut menyatakan impiannya sebagai seorang pelakon. Kongsinya,
Saya harap akan ada lebih banyak karya yang membuatkan penonton memahami sifat manusia dan bukannya rancangan yang hanya fokus pada ‘pahit’ dan ‘manis’. Sebagai pelakon, saya tidak mahu memalukan orang yang saya kenali dalam karya saya. Saya harap setiap projek memberi motivasi kepada orang untuk mengejar impian mereka.
Dalam pada itu, musim kedua drama “Island” bakal ditayangkan pada 24 Februari nanti. Jangan lupa saksikan!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERTen Asia

“Saya Tak Mahu..” – Kim Namgil Dedah Enggan Bintangi ‘Island’ Pada Awalnya Atas Sebab Ini


Nampaknya, penonton berkemungkinan akan dapat saksikan Kim Soo-hyun bergandingan dengan Kim Ji-won dalam sebuah drama!

ARTIKEL BERKAITAN
Garapan Penulis 'My Love From The Star', Kim Soohyun Dilamar Terajui 'Queen Of Tears'

Sebelum ini, Kim Soo-hyun telah dilamar terajui drama “Queen Of Tears” yang diarahkan oleh Kim Hee-won yang juga merupakan pengarah bagi drama seperti “Vincenzo”, “Little Women” dan banyak lagi.
Terbaru, Kim Ji-won juga dilaporkan akan sertai Kim Soo-hyun dalam drama yang sama dan kedua mereka dijangka akan membawa watak pasangan suami isteri.

Berikutan itu, agensi pelakon tersebut memberi respon,

Kim Ji-won menerima tawaran untuk muncul dalam drama ‘Queen of Tears’ dan sedang menelitinya secara positif.
Dua-dua terima please!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Jadi Suami Isteri, Kim Jiwon & Kim Soohyun Dilamar Terajui Drama ‘Queen Of Tears’


Apa macam musim kedua “Love (ft. Marriage And Divorce”), okay tak?
Sentiasa membawa kejutan pada saban episod, penonton sekali lagi dikejutkan dengan ‘keunikan’ perkembangan cerita semasa tayangan episod terbarunya kelmarin.

[Amaran SPOILER]
Bayangkan, sepanjang episod, penonton hanya disajikan dengan pergaduhan pasangan Shin Yu-shin (Lee Tae-gon) dan Sa Pi-yeong (Park Joo-mi). Menyakitkan apabila lelaki itu cuba merasionalisasikan kecurangannya dengan menggunakan nama ibu bapa dan anak mereka. Walaubagaimanapun, episod itu diakhiri dengan perpisahan mereka berdua.

Walaupun ada pertukaran hari dan latar belakang, namun episod berkenaan hanya dihiasi oleh kedua mereka. Rata-rata penonton nyata tidak menjangkakan idea produksi drama ini selepas menyaksikan episod tersebut.
Mereka hanya bergaduh selama sejam, tapi saya fokus melihatnya. Gila.

Terdapat banyak kata-kata realistik dalam dialog episod ini.

Boleh macam ini?

Ini ialah drama hyper-realistik.

Macam mana mereka berdua menghafal kesemua dialog ini? Dahsyat betul.
Dalam pada itu, “Love (ft. Marriage & Divorce” menunjukkan peningkatan yang banyak untuk musim kedua ini apabila ianya sudah mencapai rating 13% ketika tayangan episod ke-11. Walhal musim pertamanya hanya mampu mencatat 9.65% sebagai rekod terbaiknya.

Hebat kan mereka menjiwai keseluruhan episod ini?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERIlgan Sports

‘Love (ft. Marriage & Divorce) 2’ Raih Perhatian, Hanya Tampil Satu Pasangan Bergaduh Sepanjang Sejam Episod